Lelaki Ini Berjaya Menipu Google Maps Dengan Menghasilkan ‘Traffic Jam’ Palsu

Setiap hari pasti ada sahaja individu yang cuba bereksperimen atau melakukan perkara yang aneh. Pada kali ini, giliran Simon Weckert pula membuktikan eksperimen beliau menggunakan 99 telefon pintar.

Umum tahu, traffic jam atau kesesakan lalu lintas Google Maps diukur melalui kelajuan kenderaan yang bergerak di sesebuah kawasan.

Bagi menghasilkannya, Simon Weckert telah memilih untuk mengaktifkan Google Maps pada 99 telefon pintar beliau serta membawanya sambil berjalan dengan menggunakan sebuah kereta sorong.

Eksperimen yang dibuat turut membuatkan sesetengah pengguna skeptikal mengenai cara Google Maps mengesan kesasakan lalu lintas walau bagaimanapun pekerja dari Google telah mengesahkannya kesahihannya.

I work for Google maps and I know quite a bit about how this works. I believe this is possible.

— Torrey Hoffman (@torreyh) February 2, 2020

Meskipun dianggap sekadar eksperimen, terdapat pengguna yang teruja dengan kemahiran beliau dalam ‘menipu’ sistem. Walau bagaimanapun, tidak kurang juga individu yang kurang gemar dengan pendekatan yang dibuat khususnya mereka yang benar-benar terkejut dengan kesesakan jalan raya di tempat mereka.

Eksperimen beliau yang dilakukan baru-baru ini kini telah tular dan sampai telah sampai ke pihak Google sekaligus mengundang jawapan balas daripada Google.

Berdasarkan laporan yang dikongsikan 9to5Google, difahamkan syarikat ini kagum dengan usaha lelaki ini bagi membuktikan masih terdapat ruang yang perlu diberi perhatian oleh Google Maps sekaligus membuatkan syarikat ini untuk bekerja lebih keras dalam menawarkan pengalaman Google Maps yang lebih tepat buat para pengguna.

Anda boleh tonton video di bawah untuk mengetahui lebih lanjut bagaimana lelaki ini berjaya ‘menipu’ sistem Google Maps. Setakat video ini dimuat naik pada 1 Februari, video ini sudah mencapai 1.4 juta tontonan setakat artikel ditulis.

Fungsi baru Google Maps membolehkan pengguna lapor perangkap kelajuan jalan, penutupan jalan serta orang cacat penglihatan tiba ke destinasi dengan lebih mudah.

Fungsi Baru Google Maps Membolehkan Pengguna Lapor Perangkap Kelajuan Dan Penutupan Jalan

Google Maps Bantu Orang Cacat Penglihatan Tiba Ke Destinasi Dengan Lebih Mudah


6 Tip Latih Si Manja Tidur Awal

Saya sebenarnya bukanlah pandai sangat dalam hal-hal keibubapaan. Almaklum, baru pertama kali menjadi seorang ibu. Banyak lagi nak kena korek dan belajar.

Tetapi anak ini sebenarnya setiap hari mengajar saya untuk cuba menjadi ibu yang terbaik untuknya. Ianya tak mudah tapi tidaklah sesukar mana. Orang kata ‘bolehlaaaaa‘.

Masa awal-awal dulu memang saya tak pandai nak suruh anak tidur awal. Saya biar sahaja dia tidur ikut waktu dia.

Tetapi ada sekali tu semasa saya menonton live sharing Dr.Maryam, dalam pukul 9 malam, anak dia pergi pada’mommy’ dan ‘daddy’ bagi salam untuk masuk tidur. Pergi masuk tidur sendiri pula tu. MashaAllah, kagum!

Saya masih di peringkat ber’eksperimen’ sebenarnya. Alhamdulillah, memang boleh nampak hasilnya setelah kita konsisten. InshaAllah, mudah-mudahan selepas ini anak saya pandai-pandailah nak tidur sendiri.

Tip yang pertama ini sangat penting. Bermula dari anak bangun tidur pun, kita patut sudah rancang tidur siang dia pukul berapa dan berapa lama, dan waktu tidur malam sepatutnya pukul berapa.

Macam saya memang dah latih anak tidur pukul 2-3 petang macam. Tidurlah dalam sejam atau lebih sikit. Dan janganlah bagi anak tidur lepas Asar. Naya ja!

Selepas itu, cakap pada anak pukul berapa kita mahu dia tidur malam. Contohnya saya cakap ‘malam ini Qisya tidur pukul 9 ya’. Cakap banyak-banyak kali biar dia boleh sedar dalam kepala, malam nanti kena tidur awal.

Kalau tak tepat puku l9 pun, sekurang-kurangnya, lebih kurang waktu tu jugalah dia tidur.

Saya percaya ramai juga di kalangan para ibu yang belum perkenalkan lagi makanan bergula kepada anak-anak sebelum usia 2 tahun. Jadi, tip ini mungkin tak terpakailah untuk mereka.

Walaupun saya suka menjaga pengambilan gula, tetapi saya sudah beri anak saya cuba rasa (makanan manis). Makanan rapu memang cuba elaklah sebolehnya.

Jadi, kalau kita sudah perkenalkan makanan bergula kepada anak, hadkan sampai pukul 7 malam sahaja. Sebab gula ini boleh buat anak jadi aktif.

Yelah, dapat tenaga kan. Lagi-lagi kalau dah memang menghampiri waktu tidur sangat, A BIG NO-NO lah benda-benda manis ni.

Yang ini, kena bereksperimen jugalah. Ada anak kecil lagi mandi, lagi dia aktif.

Tetapi sebelum tidur, mandian air suam sebenarnya buat cepat rasa mengantuk. Sebab rasa selesa. ‘Cozy’ je.

Jangan lama sangat. Sekadar nak bagi dia rasa nyaman.

Lepas si manja mandi, bolehlah buat urutan sikit dia dengan minyak pati (essential oil) yang sesuai untuk si kecil tidur.

Antara minyak pati yang sesuai adalah lavender dan roman chamomile. Saya kadang-kadang guna minyak muka sahaja.

Tetapi saya macam pernah nampak orang jual minyak untuk bayi senang tidur. Bolehlah mula cari ya.

Ok. Sebenarnya bagi urutan tu pun termasuk teknik ‘baby conditioning’ jugak.

Selain itu, kita pun pasangkanlah muzik beralun yang untuk mendodoi atau lebih afdhalnya bacaan ayat Quran. Kita bacakan untuk dia lebih nyaman rasanya.

Selepas itu, tutup semua lampu jangan ada bagi sedikit pun cahaya masuk. Cahaya telefon pun tak boleh.

Maknanya, ibu-ibu kena bertahanlah sekejap. Inilah masanya pun kita nak mengikat kasih sayang dengan anak. Tengok muka dia bahagia tidur di sebelah kita.

Kalau rumah jenis banyak nyamuk, pasang dulu ubat nyamuk siap-siap.

Pasanglah penghawa dingin kalau dia suka sejuk. Kita nak bagi anak tidur dengan nyaman sampai esok pagi.

Kalau tiba-tiba pukul 12 dia terbangun sebab nyamuk gigit atau panas, tak ke perit nak tidurkan balik? Huhu.

Memang bukan mudah latih anak kita tidur awal kalau kita baru bermula. Mencabar sungguh aih.

Malam pertama saya ambil masa sejam lebih untuk tidurkan dia. Langsung tak tengok telefon. Tawakkal ja kalau ada pelanggan PM, harap dia bersabar.

Memang kena fokus betul-betul untuk anak kita ni tidur. Kena buat hari-hari pula tu.

Ada hari rasa nak mengalah itu biasa. Nak biarkan saja dia tidur pukul berapa. Tapi kita nanti kuatkan diri balik – ‘ini semua untuk kebaikan anak’.

Jadi, ibu-ibu yang kuat teruskan usaha kalau betul-betul nak mulakan disiplin tidur anak-anak. Sampai nanti dia dah ada ‘biological clock’ sendiri. Dia sendiri yang rasa nak tidur bila sampai waktu tidur dia yang kita latih.


Lelaki Ini Berjaya Turunkan Berat Badan Sebanyak 63kg Dengan Hanya Bermain Pokemon Go

Seorang lelaki dari United Kingdom telah menceritakan pengalaman yang menakjubkan selepas bermain Pokemon Go selama setahun.

Tommy Monkhouse, mempunyai berat badan sebanyak 158kg dan tinggal di London, United Kingdom. Tetapi, selepas setahun dia kehilangan hampir 63.5 kg dengan hanya bermain permainan video tersebut.

Bagi memotivasikan dirinya dalam menurunkan berat badan, dia mula bermain Pokemon Go dan kebetulan pula dia adalah peminat Pokemon.

So I'm posting this in support of the #lewdment / @thelewdment Now I'm not a lewd cosplayer, I dont do any kind of lude content, but upon working on my weight loss, I conquered a fear based on something that a lot of people are judged for… going shirtless! Now for some, this might not be a big deal, but I got some judgement from some people as this is apparently seen as lude/crude! (Though for the most part I got support) This said, I wanna show my support because one day I'd love to do a shirtless Spidey pic and several other cosplays that require being shirtless! I've been bullied all my life, namely about my body! And because of that when I started losing weight, I wanted to promote body positivity! I may not be confident YET… but I'll get there! And this is the first step, by showing support and the community supporting each other through all this drama, it shows that we can all go through this together! Now I have several friends who do lude cosplay content and my view is… SO WHAT! No ones being hurt! And the fact that people say "Lude cosplayers arent real cosplayers and shouldnt be seen as such" is the stupidest thing ever! Especially because they'd be the first to be showing the content to their friends or speaking crudely about it! A cosplayer is a cosplayer! It takes alot of bravery to take on "Lude Cosplay" and however people want to cosplay is THEIR CHOICE! NOT YOURS! I support any kind of cosplayer and in my opinion AS LONG AS you're a good person, you'll always have my support! Theres enough hate in this world so hating on cosplayers is fucking ridiculous! @tommocosplays @ld.cosplays @euphoric.cosplay @ultronerdcosplays @steviesnowcosplay @momofpitbullscosplay And anyone else effected by the hate and bullying please know you have my love and support and dont let ANYONE bring you down! Lets show how much love there truly is in the cosplay community and show that bullies cant bring us down and the importance of body positivity! #lewdment #bodypositivity #antibullying #cosplay #support #love

A post shared by  Tommy Linford Monkhouse (@tommy_linford_monkhouse) on Dec 12, 2019 at 5:01pm PST

Katanya, apa yang bermula dengan hanya 20 hingga ke 30 minit berjalan kaki setiap hari mula berubah kepada berjam-jam – ini berlaku selepas dia menyertai komuniti Pokemon disekitar kawasan perumahannya.

Dalam masa setahun, magic muncul apabila beliau dengan mudah berjaya menurunkan berat badan sebanyak 63.5kg dengan hanya berjalan sambil bermain permainan video.

“Pada penghujung tahun, saya kehilangan 10 batu (63.5kg). Saya yakin, saya tersenyum,” kata Monkhouse. Beliau percaya bahawa Pokemon Go telah mengubah hidupnya dan mengubah cara beliau mengawal mental dan emosi.

Monkhouse mengaku bahawa sebelum dia diperkenalkan dengan permainan video ini, dia hanyalah ‘anak yang disisihkan’ apabila banyak menyendiri dan tidak mempunyai ramai kawan.

Setelah bertemu dengan komuniti Pokemon Go, beliau mula membuka dirinya untuk berkawan dengan orang ramai.

Terdahulu kami pernah menceritkan bagaimana seorang lelaki yang mempunyai berat sebanyak 120kg menyertai IRONMAN. Klik pautan di bawah untuk membaca.

Berat Badan Lelaki Ini Pernah Mencecah 120kg Dan Kini Bakal Sertai IRONMAN Triathlon

Bagaimana Teh Hijau Bantu Saya Hilang 10kg Dalam Masa 2 Bulan

Lelaki Ini Kongsi Tips Diet Turunkan Berat Badan Sebanyak 31kg Dalam 67 Hari


Lelaki Ini Berjaya Ubah Suai iPhone 12 mini Dengan Dua Jenis Port Berbeza

iPhone dengan port USB-C berjaya dihasilkan oleh seorang jurutera genius pada dua tahun lalu dan berjaya dijual pada harga lebih RM400,000. Memandangkan Apple masih berdegil tidak mahu menggunakan port USB-C, maka ramai yang berminat untuk membedah telefon itu.

Seorang jurutera daripada Korea telah berjaya menambah dua jenis port berlainan sekaligus menjadikan iPhone 12 mini hadir dengan sokongan dwi-port iaitu Lightning dan USB-C. Ini bukanlah gimik memandangkan ia boleh berfungsi seperti biasa.

Ini termasuklah dengan kebolehan mengecas dan memindahkan data menerusi kedua-dua port tersebut. Kelebihan fungsi ini adalah membolehkan pengguna menggunakan fon telinga berwayar dalam masa yang sama melakukan pengecasan menerusinya.

Port USB-C sehingga ke hari ini menjadi idaman para pengguna iPhone kerana lebih fleksibel untuk kegunaan seharian. Bagaimanapun, sudah kedengaran khabar angin yang mengatakan Apple akan memperkenalkan USB-C versi mereka sendiri yang mana hanya boleh digunakan untuk iPhone sahaja.


Lelaki Ini Berkata Beliau Tidak Mampu Menampung Isterinya, Dan Dia Betul

Steven Nelms dan isterinya, Glory, telah berkahwin selama tiga tahun. Apabila anak lelaki sulung mereka, Ezra dilahirkan, mereka berdua memutuskan bahawa Glory perlu tinggal di rumah untuk menjaga bayi kecil itu.

“Kos penjagaan kanak-kanak akan menelan keseluruhan gaji Glory. Jadi kami membuat keputusan bahawa beliau akan tinggal di rumah selagi masuk akal,” kata Steven.

Untuk menunjukkan penghargaan ke atas semua pengorbanan isterinya, Steven menulis satu esei di laman web We Are Glory yang kemudiannya menjadi viral di media sosial. Tidak sukar untuk memahami kenapa ia menjadi viral:

“Pemikiran ini sudah berada lama dalam kepala saya. Saya tidak mampu untuk menjadikan isteri saya ‘ibu-di-rumah’ (suri rumah sepenuh masa).”

“Saya tidak berniat untuk menyinggung perasaan sesiapa dengan penulisan ini. Saya hanya perlu untuk mengatakan bahawa, secara peribadi saya merasakan saya tidak mampu. Izinkan saya menerangkan apa yang saya maksudkan supaya tiada sesiapa fikir bahawa saya cuba untuk memandang rendah ‘ibu-di-rumah’. Sebaliknya, saya memang tidak mampu untuk ‘membiarkan’ isteri saya untuk tinggal di rumah.”

“Isteri saya tinggal di rumah dan menjaga anak kami setiap hari. Beliau menukar lampinnya, menyuap dia makan, bermain dengan dia, menidurkan dia, dan menghiburkan dia ketika dia marah. Dan itu hanyalah sedikit daripada apa yang beliau lakukan.”

“Anak kami mendapat 100% daripada ibunya. Semua kasih sayangnya, setiap detik dari masanya, semua tenaganya. Beliau sentiasa ada, sentiasa dekat, dan sentiasa mendengar.”

“Ya, isteri saya adalah ibu kepada anak saya dan ia adalah alami sebagai ibu bapa untuk mengasihi dan menjaga anak sendiri, tetapi terdapat juga jumlah dolar (duit) yang boleh dikira daripada perkhidmatan yang diberikan.”

Berdasarkan kajian peribadi, ini adalah apa yang Steven harus bayar untuk semua servis isterinya:

“Keseluruhannya, gaji tahunan beliau patut berjumlah $73,960 . Dengan melihat secara objektif, pada purata harga yang paling murah, saya sebenarnya tidak mampu menanggung isteri saya.”

“Dan ingat, beliau tiada cuti sakit, tiada cuti dengan gaji, dan tiada pencen (401k). Semua insentif yang biasanya dinikmati oleh pekerja dengan gaji 70K setahun bukanlah sebahagian daripada perjanjian ini. Semua penghargaan pekerja, bonus merit, dan pengiktirafan yang datang dengan kerja di pejabat pun tiada. ”

“Sebenarnya, saya malu apabila saya buat dia berasa bersalah atau kejam apabila dia membeli sesuatu untuk dirinya. Saya malu apabila dia berasa tidak mempunyai banyak hak sebanyak saya terhadap pendapatan kami.”

“Hakikatnya sebenarnya, pendapatan kami pun tidak dapat menampung apa yang dia lakukan untuk keluarga kami. Saya perlu membuat 100K setahun untuk mampu menampung perbelanjaan hidup saya dan juga menggaji isteri saya sebagai ‘ibu-di-rumah’!”

“Beliau sayangkan saya, sayangkan anak kami, sayangkan keluarga kami, jadi jelas beliau tidak melakukannya untuk gaji atau pengiktirafan. Tetapi ia sudah tentu tidak menyakitkan untuk mengetahui bahawa sebagai ‘ibu-di-rumah’, gaji beliau sepatutnya adalah dua kali ganda daripada gaji sebenar saya.”

“Jadi dengan cara yang sangat pelik, ini adalah cara saya untuk mengatakan betapa saya menghargai isteri saya sebagai ibu kepada anak saya dan orang yang sentiasa berada di belakang saya tidak kira apa. Anda lebih berharga daripada delima. Dan saya tidak mampu menampung kamu.”

Tahniah Steven, kerana menyatakan apa yang tersurat!

BACA: Ramai Terharu Melihat Cara Suami Ini Menghargai Isteri Selepas Bergelar Ibu

LIKE dan FOLLOW Vocket di Facebook serta Instagram


Lelaki Ini Berkongsi ‘Keindahan’ Kehidupan Masyarakat Di Havana, Cuba

Setiap kali melancong ke luar negara, pastinya kita akan belajar banyak benda baru tentang komuniti di sesuatu tempat yang kita tuju.

Ini merupakan ‘ilmu’ yang saudara Faiz Najmi dapat ketika pengembaraan beliau di Cuba pada Jun 2019. Perkongsian ini beliau dapati berdasarkan pemerhatian, bersembang dengan orang tempatan dan rakan embassy Malaysia di Havana.

Pertama sekali, masyarakatnya baik, mesra dan kelihatan bahagia. Jika bertanya sama ada selamat atau tidak, saya boleh katakan selamat untuk solo traveler seperti saya.

Malah, jika orang tempatan menganiayai pelancong, hukuman berat akan dikenakan, serta kehadiran polis di pelusuk tempat membuatkan saya berpendapat sebegitu.

Masyarakat di sini mengamalkan kehidupan yang simple dengan menyanyi, menari, minum, bersiar-siar dengan keluarga dan bersembang dengan kawan. Akan tetapi, pilihan restoran tidak banyak di sini seperti tiada McDonalds atau Starbucks.

Untuk pengetahuan anda, gaji seorang doktor di Cuba hanyalah $40 – 70 (RM165.42 – RM289.49) sebulan bergantung pada senioriti. Manakala gaji orang biasa lebih kurang $25 (RM103.39) sebulan.

Ini membuatkan kebanyakan mereka merungut kerja keras sepanjang hayat tapi hanya dapat sedikit sahaja. Kos pengangkutan dan makan pula tidak murah. Mereka yang berkedudukan tinggi dalam kerajaan akan dapat lebih banyak keistimewaan. Malah, ada yang cuba pindah ke negara yang gajinya lebih baik seperti Spain.

Di sini, perkhidmatan kesihatan dan pendidikan adalah percuma tetapi tidak pada perkhidmatan perumahan. Hanya sesiapa yang mempunyai duit boleh membeli rumah secara tunai dan tiada pinjaman bank, kad kredit dan sebagainya.

Kebanyakan masyarakat di sini tinggal bersama kedua ibu bapa mereka berikutan tidak berkemampuan. Malah, perumahan adalah diwarisi dimana sebuah rumah boleh ada antara dua hingga tiga generasi. Menyewakan rumah adalah tidak dibenarkan sama sekali kecuali untuk pelancong atau expat.

Kerajaan mengawal ketat produksi dan pengedaran. Pada masa ini, ada krisis makanan di Cuba. Keperluan asas seperti nasi, roti, telur, ayam, dan daging susah dapat.

Pelancong dan expatriate mungkin senang makan di restoran tetapi orang Cuba complain makanan sekarang makin mahal dan susah untuk dapat. Mereka harus beratur 1-2 jam untuk mendapatkan keperluan asas. Tidak banyak pilihan sangat dan untuk mendapatkan ayam atau daging halal sangatlah susah. Telur contohnya, seorang 6 biji saja sekali beli.

Masalah apabila kerajaan kawal pasaran ialah orang malas berbisnes. Buat apa nak berbisnes kalau kerajaan ambil 95%? Tanah sini subur, banyak peluang boleh diusahakan, akan tetapi polisi menyekat. Laut ada di utara selatan timur dan barat semua, akan tetapi aktiviti perikanan oleh nelayan disekat habis, kecuali dengan permit.

Maka untuk mendapatkan ayam, beras, telur, air minuman, semuanya dikawal oleh kerajaan, gaya ‘gulag’. Ikan dan udang itu makanan mewah. Di Malaysia, sekurangnya kita boleh dapat keperluan asas di kedai runcit, pasar tani, pasar malam atau supermarket yang milik peribadi atau syarikat sepenuhnya.

Cuba juga baru dibuka pada pelancong luar. Ini adalah sumber pendapatan yang lebih baik daripada kerja-kerja lain yang orang Cuba lakukan sebelum ini. Jika ingin rasa duduk di rumah kolonial antik, ambil Casa Particular, boleh booking dengan Airbnb. Mereka ada CUP (cuban peso) dan CUC (cuban convertibles). CUC lebih banyak digunakan oleh pelancong.

Pada mereka Che Guavara dan Fidel Castro ialah hero nasional. Banyak tugu peringatan didirikan bagi mereka. Malah, sentimen anti-USA memang kuat dulu. Semenjak dua menjak ini mereka semakin tone down dan terbuka sedikit.

Ramai pelancong Amerika Syarikat datang dengan bebas. Walau bagaimanapun, kedai buku mereka hanya penuh dengan propaganda. Bukan macam kita ada bahagian bisnes, bahagian masakan, bahagian travel, bahagian novel fantasi dan segalanya.

Wifi dikawal ketat. Hanya satu syarikat saja ETECSA. Kena beli kad penggunaan internet. Kena beratur kerana tiada opsyen online. Dan kalau guna dengan iPhone memanglah kena bersabar kerana iPhone tiada sijil penggunaan di Cuba. Terbazir wang kad internet begitu saja.

Tiada salah atau betul dalam pilihan mereka. Bagi mereka yang sudah pilih hidup sebegini, hidup simple tanpa konsumerisme dan materialisme duniawi, hidup menari-nari, mabuk sikit-sikit, bukanlah teruk sangat bagi mereka.

Itu pilihan mereka. Kami sarankan kepada sesiapa yang ada rezeki dan peluang, datanglah lihat sendiri akan kehidupan simple, retro, klasik, vintaj 60-an tanpa banyak pemilikan harta peribadi. Rasai bahagia dan mesra tanpa ketakutan yang diwar-warkan media.


Lelaki Ini Berkongsi Kisah “Road Trip” Beliau Di Vietnam. Menariknya!

Bagi yang gemar melancong dengan bajet rendah, Vietman merupakan antara destinasi pilihan. Selain dari pemandangan yang menarik, Vietnam juga menjadi destinasi kegemaran bagi mereka yang ingin mendapatkan barang dagangan pada harga borong.

BACA : 10 Tips Yang Perlu Difahami Sebelum Anda Melancong Ke Vietnam

Kami bawakan kali ini video ‘road trip’ oleh Georgy Tarasov yang telah mengembara selama 45 hari di Vietnam pada September 2014 yang lalu.

Semoga ia menjadi inspirasi untuk anda juga berkongsi kisah pengembaraan anda kepada dunia.


Selepas ‘Redho Airlines’ Lelaki Ini Kongsi Pula Pengalaman Di Lapangan Terbang Sudan

Sudan Airport : kemuncak kehuru-haraan. Apabila anda fikir lapangan terbang Yaman sudah pelik, Tuhan akan datangkan anda sesuatu yang lebih pelik!

Begini kisahnya, pasti anda sudah baca mengenai lapangan terbang Yaman dalam artikel saya sebelum ini, ini merupakan kesinambungan kisah tersebut.

Selepas 3 jam penerbangan, kami tiba dari Yaman, kami pun mendarat dengan tanpa apa-apa masalah. Semuanya berjalan lancar sehingga kami tiba ke bahagian imigresen.

Sampai sahaja anda kena mengisi borang masuk ke Khartoum walaupun anda hanya transit tetapi anda tetap kena cop passport seperti ketibaan biasa. Sistem di situ bukan seperti lapangan terbang yang moden seperti Dubai, Doha dan banyak lagi dimana jika anda hanya transit disitu akan terus pergi ke ruangan menunggu, tetapi uniknya lapangan terbang Sudan ini, ia tidak seperti itu.

Jika di lapangan terbang ini, anda harus cop untuk masuk Sudan, ambil bagasi, keluar lapangan terbang, dan tunggu di luar lapangan terbang sampai pintu gate dibuka baru dibenarkan masuk semula dalam lapangan terbang.

Kalau anda transit 8 jam, maka 8 jam anda harus duduk di luar lapangan terbang. Tetapi jangan risau, akan ada aktiviti tambahan untuk mengisi masa lapang anda.

Anda perlu memohon pendaftaran untuk masuk ke Sudan, sedangkan anda tengah transit. Kebiasaannya anda berjalan sahaja dari balai ketibaan ke balai perlepasan tetapi sistem di Sudan agak sophisticated dimana benda yang tiada diadakan.

Bagi pendaftaran anda dalam negara Sudan walaupun transit setengah jam, anda harus tarik beg dari pintu ketibaan sejauh 700-800 meter keluar dari lapangan terbang, ambil borang pendaftaran isi, bayar seorang 50 ringgit dan barulah anda akan dapat sekeping kertas yang seakan visa tapi bukan visa sebab rakyat Malaysia free visa. Kemudian, terpaksa jalan semula sejauh 700-800 meter untuk masuk semula ke dalam balai pelepasan sedangkan masih dalam transit.

Dalam kes kami, memang ujian apabila sampai-sampai sahaja dari Yemen, passport kena pegang iaitu staf lapangan terbang ambil, dan dia minta kami duduk dan tiba-tiba staf tersebut menghilangkan diri dengan lama tanpa apa-apa arahan. Kami panik dan Aizuddin Saad pergi bertanya kepada staf lapangan terbang keberadaan passport kami. Mana kami tidak panik, passport itu ibarat nyawa kerana semua urusan memerlukan passport tiba-tiba staff menghilangkan diri pula.

Selepas ditanya bertalu-talu, baru lah staff lapangan terbang seperti membuat kerja dan berpura-pura sibuk. Apabila kami ditanya tentang visa, kami memberitahu bahawa malaysian free visa, tetapi pihak lapangan terbang tidak percaya sampai kami memberikan perjanjian Malaysia-Sudan yang telah dicetak, kalau tidak entah apa lagi yang akan berlaku. Sesudah itu passport kami dipulangkan dan mengisi borang untuk itu.

Setelah lepas imigresen, kami pergi tuntut beg pula, disebabkan lama sangat kami di imigresen, beg kami nyaris masuk lost and found centre.

Pastu sudah ambil beg, nak keluar saya kena tahan pula dengan staf airport, dia tanya mana baggage claim card? Ala yang selalu anda dapat bila check in baggage itu, dia lekat di boarding pass. Sudah kami dari Yemen, boarding pass pun dah macam tiket funfair, memang tidak ada lah baggage claim card itu.

Kemudian, dia asyik tanya-tanya “where sticker? Where sticker?” dan saya jawablah “Yemen no sticker” kemudian dia buat muka pelik dan lepaskan saya. Sesudah itu, saya pun keluar airport untuk uruskan pendaftaran di luar.

Tetapi disebabkan transit lama iaitu 8 jam, pelajar Malaysia di Sudan bawa kami jalan-jalan makan di luar. Kalau nak tunggu luar airport itu 8 jam, memang bosan lah.

Dah habis makan semua, patah balik airport, selesaikan registration dan masuk balik ke balai perlepasan. Akhirnya kami menarik nafas lega selesai akan tetapi sampai sahaja di kaunter check in, setelah beratur lama tiba giliran kami nak check in baggage.

Tiba-tiba staf jaga kaunter tanya “Mana kad demam kuning?” Saya pun terpinga-pinga memandang ustaz Saifullah Tzi, ustaz tengok muka saya, kad apa pula ni. Ustaz pun kata mana ada kad, kami transit sahaja dari Yemen ke Jeddah. Kemudian, staff tersebut menegaskan bahawa tanpa kad demam kuning kami tidak boleh check in walaupun kami cuba menerangkan tetapi ditolak mentah-mentah.

Kemudian kami bertanya dimana kami boleh buat kad kuning tersebut, dan staff tersebut minta kami ke kaunter belakang. Kami pun kecewa lah, sudah lah tunggu lama kemudian kena buat kad pula, lepas tu kena beratur semula. Nak tak nak pergi lah kaunter kesihatan dan tanya ada lelaki di situ cakap nak buat kad demam kuning dan dia tanya “Berapa lama anda kat sini?” Ustaz pun kata la, ”Lame apanya, transit 5 jam sahaja sini.”

Kemudian, lelaki itu pun kata dah transit sekejap kami datang ke sini buat apa, tidak perlu kad kuning. Kad kuning kena 10 hari ke atas duduk Yaman baru kena buat, keliru kami mana yang betul.

Saya pun kata pada ustaz, minta lelaki itu tulis atas kertas kata tidak perlu kad kuning, kemudian cop, maka dia pun buatlah. Ingatkan sudah ok, tetapi bagi balik pada staf jaga kaunter itu dia pergi tulis balik atas kertas itu yang kena ada kad kuning. Kami ditendang umpama bola, tanya manager tiada masalah tetapi hanya di kaunter sahaja tidak boleh proses untuk check in disebabkan tiada kad kuning.

Kemudian, staf kaunter check in tidak puas hati, dia bangun dan jalan menuju ke kaunter kesihatan itu, nak juga bertelagah dengan orang kesihatan. Staf tersebut dah macam ketua keselamatan airport saya tengok sedangkan hanya kerani yang menjaga kaunter check in.

Akhir sekali lepas sudah lebih 45 minit sangkut di situ, dia datang balik dan proses tiket kami, elok sahaja, tak faham saya tapi malas mahu kecoh-kecoh. Lepas dia beri boarding pass dan passport, dia minta maaf dan mengakui kesalahannya.

Dah selesai pergi cop passport semua ok tiada masalah. Lebih kurang Yaman juga, satu kerja 5 orang buat, lepas periksa, dia periksa lagi kemudian periksa lagi.

Dan yang paling unik, nak naik tangga masuk kapal terbang ni, atas tangga tu, dia pergi buka meja. Semak beg lagi sekali! Ini memang pertama kali saya rasa depan pintu kapal terbang sebelum masuk dia buka semua beg dan periksa badan. Punya la complicated, nak cari apa pun tak tau.

Pastu fly ke Jeddah seperti biasa. Kat Jeddah baru lah anda rasa airport dia ada sistem sikit, walaupun airport ini tidak moden sangat.

Tapi ingatkan sudah selesai, masuk-masuk flight nak balik Malaysia dari Jeddah, tunggu punya tunggu, dia announce “Ada masalah teknikal, semua turun balik ke departure hall”

Allahuu. Belum habis ujian! Sabar sabar sabar. Ini pun tengah menaip di departure hall. Sejam lagi baru boleh naik balik kapal terbang.

Musafir ini mendidik anda supaya bersabar.
Kalau tidak sabar, duduk rumah sahajalah.

#RealDeal. Nak dapatkan handphone power 8GB RAM + 128GB Storage? Jom tonton video ini.


Lelaki Ini Kongsi Tip Dan Pengalaman Sepanjang Berada Di Universal Studio Jepun

Jika ada yang merancang ke Jepun dalam masa terdekat atau akan datang dan memilih Universal Studio Jepun sebagai salah satu destinasi pilihan anda, saya ada sedikit tips untuk anda. Diharap perkongsian saya ini dapat membantu anda.

Beli tiket siap-siap dari Malaysia. Tapi kalau rasa larat untuk beratur lama boleh sahaja beli secara walk-in.

Pintu masuk USJ akan dibuka seawal jam 9 pagi. Jadi kalau boleh datang awal sedikit. Kalau datang lambat kemungkinan anda kena beratur panjang itu tinggi. Jadi, plan your time wisely.

Waktu terbaik adalah pada hari biasa, macam saya masuk hari selasa. Jadi orang tidak ramai, rezeki.

Memandangkan di dalam sana susah untuk mendapatkan makanan halal, jadi sediakan makanan anda sendiri. Boleh sahaja bawa makanan masuk, tidak menjadi satu masalah, yang penting tidak membuat sepah.

Setiap ride akan ada tempoh masa menunggu. Jika ingin cepat sikit, boleh ambil single ride lane. Akan tetapi, jika anda ada budget lebih, boleh beli express pass, tepuk dada tanya poket.

Pastikan kesihatan anda memuaskan untuk mengelakkan sebarang kejadian yang tidak diingini berlaku.

Pilihan saya adalah The Flying Dinosaur ⭐⭐⭐⭐⭐

* ada beberapa tempat yang saya tidak masuk seperti Spider-Man atau Terminator sebb letih sangat. Jadi tidak boleh bagi rate. Mainlah segala ride dalam tu sampai puas.

Bawak duit banyak sikit, sebab dalam sana boleh shopping macam-macam.

Kalau masih bertenaga, sila tunggu disana sehingga USJ tutup. Kebiasaannya akan ada night parade.

Pakai baju yang bersesuaian, untuk wanita yang bertudung, sebelum menaiki ride macam The Flying Dinosaur, pekerja USJ akan klipkan tudung anda bagi mengelakkan tercabut. Jadi jangan risau.

Berseronoklah kerana waktu kanak-kanak itu lebih indah.

Sekian sahaja perkongsian saya. Berbaloi untuk pergi ke USJ jika dah ke Jepun.


Lelaki Ini Berkongsi Pengalaman Penuh Tawakal Menaiki ‘Redho Airlines’

Redho Airlines merupakan penerbangan paling tawakal dan paling unik saya pernah naik! Setelah urusan misi kecemasan Yaman selama 8 hari selesai, kini tiba kami balik ke dunia nyata.

Kalau sebelum ni saya menguruskan misi Syria di sempadan Turki, Jordan dan Lebanon, boleh dikatakan banyak juga karenah saya lalui contohnya drone dirampas semasa di Jordan, transit 18 jam, terima kasih kepada kesayangan saya Nadia Rahmat buat kejutan dan macam-macam lagi. Bagi saya, pengalaman berada di Yemen paling unik setakat ini.

Sampai sahaja di checkpoint pertama, pintu pagar untuk masuk dia sudah uji iaitu kena tahan kemudian dia tanya sama ada membawa senapang dan jika ada diminta untuk ditinggalkan di situ.

Sesudah meletakkan kenderaan, sebelum hendak masuk ke dalam lapangan terbang, barang-barang kami di scan terlebih dahulu untuk menapis barang-barang terlarang dari memasuki lapangan terbang. Antara barang terlarang tersebut adalah seperti daun khat, senjata api dan batu akik. Benar batu akik yang merupakan batu untuk membuat cincin tidak dibenarkan bawa masuk dalam lapangan terbang dikatakan artifak khazanah negara.

Negara Yaman ini adalah salah satu negara middle east yang termiskin, jadi kemudahan lapangan terbangnya kurang canggih sedikit. Bayangkan boarding pass flight macam tiket masuk funfair sahaja. Tiket tidak di print tetapi ditulis menggunakan tangan sahaja. Malah, nombor tempat duduk pun tiada serta maklumat beg yang check in pun tidak ada. Ikut suka hati kau la nak, yang penting boleh fly sudah lah.

Kemudian, mungkin disebabkan penerbangan Redho Airlines ni hanya sekali seminggu, semua pekerja lapangan terbang kelihatan bersemangat terlebih dan yang menjaga pintu gate masuk sudah seakan-akan officer dah kami tengok.

Pastinya ini disebabkan hanya sehari dalam seminggu sahaja bekerja maka hari itu seperti peluang untuk menunjukkan diri hero. Bayangkan untuk uruskan passport , kalau di Malaysia kita menggunakan satu kaunter sahaja tetapi di sini ada 5 checkpoint!

Lepas sudah masukkan beg, sebelum cop passport akan ada polis cek betul ke tiket anda on time, jika pas sudah ok, kena cop passport, lepas cop passport beratur pula untuk scan passport.

Kemudian, beratur lagi tunjuk pada yang bertugas untuk memastikan passport sudah di cop dan jika sudah lepas boleh masuk ke waiting lounge. Sebelum menaiki flight, akan ada lagi checkpoint untuk periksa tiket. Bagi saya, seorang sahaja mampu buat semua itu tetapi ini memerlukan sampai 5 orang. Bagi saya unik mungkin sebab kebosanan di lapangan terbang itu seminggu sekali sahaja ada orang.

Dah naik flight, kapal terbang tersebut memang dhoif. Maintenance pakai selotep sahaja untuk membaiki panel-panel yang rosak atau longgar.

Akhir sekali, apabila masuk flight, saya tunjuk tiket pada pramugari yang bertugas untuk mengetahui tempat duduk, kemudian pramugari tersebut membalas, “Free seating. You can seat anywhere u want!” Untuk pengetahuan, makanan tidak boleh dipilih dan akan diberikan secara rawak.

Sekian perkongsian saya. Untuk pengetahuan, dalam pesawat 3 jam itu saya memang tawakkal betul. Saya duduk tepi tingkap berdekatan enjin, harap-harap enjin tidak diselenggara menggunakan selotep sahaja. Next, nanti saya akan share pengalaman di airport sudan pula. Lagi unik!

#RealDeal. Nak dapatkan handphone power 8GB RAM + 128GB Storage? Jom tonton video ini.


Lelaki Ini Berkongsi Tip Untuk Mereka Yang Diberhentikan Kerja Dan Mahu Berbisnes

Nota Editor: Terima kasih buat Tuan Muslih Thani, pengurus di Azmi & Co. (Estate Agency) KL Sdn Bhd kerana sudi berkongsi tip-tip di bawah. Melihatkan beberapa syarikat antarabangsa mengambil keputusan untuk mengecil atau memberhentikan operasi di Malaysia, yang menyebabkan pemberhentian kakitangan mereka – nota ini datang tepat pada masanya. Didoakan buat mereka yang terjejas daripada peristiwa ini terus tabah dan kuat menghadapi dugaan. Kami di Vocket mendoakan semoga anda bertemu dengan cara baru untuk mencipta pendapatan sendiri dan selamat maju jaya!

Ada rakan-rakan saya yang gelisah terpaksa diberhentikan kerja. Diberi beberapa bulan gaji untuk dijadikan pampasan. Ada yang berniat untuk memulakan bisnes. Nak keluarkan produk sendiri. Ada yang nak melabur ke dalam skim yang bercambah di media sosial sekarang.

1. Mereka yang tidak pernah berniaga jangan pandai-pandai menggunakan duit pampasan berkenaan sebagai modal perniagaan.

2. Sekiranya nak berniaga bermula dengan apa yang ada sekarang. Diri kita adalah modal yang paling baik. Kenali apa perkara yang anda sebenarnya boleh buat dengan bakat yang ada. Kenali potensi diri anda.

3. Ceburi dalam bidang perkhidmatan, mungkin anda ada bakat tertentu, perkhidmatan yang tidak memerlukan modal atau modal yang sangat rendah seperti, jurumekap, jurugambar, pemandu pelancong, ejen insurans dan takaful, penulis buku atau ebook, penterjemah, ejen dropship, ejen produk orang lain, ejen hartanah dan sebagainya.

4. Cari guru atau mentor perniagaan anda. Buat sedikit pelaburan untuk ilmu menguruskan wang dan perniagaan.

5. Kembangkan sedikit demi sedikit dari servis atau perniagaan yang anda lakukan. Jangan membuat hutang sebagai modal perniagaan.

6. Duit pampasan? Anda boleh terus simpan di tempat yang memberi dividen contohnya Tabung Haji, fix deposit, saham amanah dan membeli emas.

7. Jangan sesekali meleburkan duit pampasan anda. Mungkin boleh digunakan sedikit untuk survival anda.

8. Kurangkan perbelanjaan kehendak atau tidak perlu. Hapuskan perkara yang membebankan. Senaraikan apa perkara yang membebankan satu persatu. Cari jalan selesaikan perkara yang membebankan tersebut. Mulakan yang paling ringan untuk dihapuskan atau dikurangkan. Sebagai contoh ada dua kereta, salah satu kereta boleh dijual. Ya, terpaksa ubah gaya hidup. Ada gajet lebihan seperti iPad, telefon bimbit dan sebagainya iklankan di mudah.my jual semuanya yang tidak memberi apa-apa keuntungan. Kasut-kasut koleksi isteri yang dalam almari itu juga jual. Bukan pakai semua pun. Baju-baju dalam almari juga begitu. Ada ke orang nak beli? Daripada terperuk dalam almari apa kata cuba jual. Boleh juga buat car boot sales. Sertai acara car boot sales.

9. Seiring dengan mengurangkan perbelanjaan tidak perlu, harus tingkatkan pendapatan. Berganding bahu suami, isteri dan anak-anak untuk tingkatkan pendapatan. Sebagai contoh letak atau tumpang nasi lemak di kedai makan orang lain. Kerepek, sandwich atau makanan yang ringan dan murah letak di kantin sekolah. Dan pelbagai cara lagi. Sama-sama satu keluarga brainstorming.

10. Sentiasa menanam cita-cita kearah menjadi pelabur iaitu duit yang bekerja untuk kita.

11. Dan yang paling penting dan mustahak, jaga hubungan dengan Allah. Sebelum ini kita sibuk dengan kerja kita sehingga solat merasa beban, tetapi kalau kita sibuk nak solat, solat mampu meringankan beban kerja. Amalkan amalan sunat seperti tahajud dan dhuha. Elak daripada melakukan maksiat – maksiat mata, telinga, perbuatan, percakapan dan sebagainya.

12. Sentiasa positif dan bersangka baik dengan Allah.

13. Berkawan rapat dengan orang yang berjaya. Jauhi teman-teman negatif.

14. Doa dan tawakal. Berserah sepenuh hati. Kita merancang, Allah jua merancang. Allah adalah sebaik-baik perancang.

InsyaAllah sama-sama kita bersedia menempuh kehidupan yang mencabar ini.

*Layari Facebook page Muslih.my untuk tip-tip hartanah.

BACA: Pesanan Buat Mereka Yang Baru Berhenti Kerja Untuk Berbisnes

BACA Lagi: Jelita, Anjung Seri, Malaysian Business Gulung Tikar

LIKE dan FOLLOW Vocket di Facebook serta Instagram


Lelaki Ini Bingung Disaman RM300 Oleh PBT Walaupun Mempunyai Stiker OKU Pada Kereta

Sebelum ini, sebuah video TikTok perkongsian @roslanjajuli jadi bualan ramai apabila tular di media sosial. Menerusi video tersebut, Roslan telah berkongsi rasa tidak puas hati dan marah apabila dirinya di saman di Pantai Morib, Selangor.

Menerusi video terbabit, Roslan yang merupakan orang kurang upaya (OKU) telah meletakkan keretanya di parkir khas OKU tetapi dia terkejut apabila menerima saman kerana menggunakan parkir tersebut.

Saman #saman #samanparking #morib #majlisperbandaran

♬ original sound – roslanjajuli – roslanjajuli

Malah, Roslan juga berasa terkejut kerana dirinya telah menampalkan stiker OKU di hadapan cermin keretanya. Lantaran itu, dia berkata jika saman hanyalah RM20 maka dia bayar sahaja saman tersebut dan selepas ini hanya parkir di tempat biasa.

Lantaran video tular itu, pihak Majlis Perbandaran Kuala Langat (MPKL) tampil mengeluarkan kenyataan berhubung isu tersebut. Menurut MPKL, individu tersebut didapati telah menampal pelekat Kenderaan OKU yang berbeza dengan versi yang dikeluarkan oleh JPJ dan juga bukan versi yang dikeluarkan oleh Kerajaan Negeri Selangor.

Demi memastikan layanan yang adil kepada semua golongan warga masyarakat dan kemudahan petak parkir OKU tersebut tidak disalahguna, adalah menjadi tanggungjawab Pihak Berkuasa Tempatan (PBT) untuk mengambil tindakan ke atas kenderaan yang didapati menggunakan pelekat kenderaan OKU yang meragukan.

Walaubagaimanapun, notis tersebut boleh dipertimbangkan untuk dibatalkan sekiranya individu berkenaan boleh mengesahkan bahawa beliau merupakan seorang OKU yang berdaftar dengan Jabatan Kebajikan Masyarakat (JKM) dan MPKL akan membantu individu berkenaan untuk mendapatkan pelekat kenderaan OKU yang sah.

Kerajaan Negeri Selangor telah menetap dan menyeragamkan penggunaan pelekat OKU yang sah diguna pakai di seluruh kawasan Pihak Berkuasa Tempatan (PBT) Negeri Selangor. Orang awam boleh merujuk kepada PBT di kawasan masing-masing untuk tujuan permohonan pelekat OKU.

Batal saman #majlisperbandaran #samanparking #oku #majlisperbandarankualalangat #selangor

Terkini, Roslan telah memuat naik video terbaharu dan mengatakan bahawa saman tersebut adalah RM300. Malah, saman tersebut telah dibatalkan oleh pihak MPKL dan dia turut berterima kasih kepada pihak MPKL.

Tidak hanya itu, pihak MPKL juga memberian dia pelekat kenderaan OKU yang dikeluarkan oleh kerajaan Negeri Selangor.


6 Tip Masak Sendiri Tanpa Berpenat Di Dapur

Ada orang bukan tidak mahu memasak, tetapi diri merasakan proses memasak itu ambil masa terlalu lama dan meletihkan. Perlu siapkan rencah, membasuh pinggan serta kuali dan mengemas dapur pula. Serba remeh dan memenatkan. Jadi, untuk mudah, lebih baik beli sahaja makanan di luar.

Namun jauh di lubuk hati, terutama bagi yang sudah berkeluarga, pasti ada harinya hendak juga memasak di rumah untuk menjamu keluarga dengan air tangan sendiri. Kan?

Apa kata anda cuba tip ini jika anda ingin tetap memasak untuk keluarga, dalam masa yang sama tidak meletihkan semasa di dapur.

Pes perencah segera buatan sendiri pastinya lebih terjamin kualiti dan rasanya berbanding yang disiap pek. Sebenarnya boleh saja dibeli yang ada di pasaran tetapi pada sebilangan orang mungkin rasanya tidak kena selera dan berasa mahal pula untuk kuantiti pes yang sedikit.

Antara pes perencah yang mudah disediakan adalah pes kari, gulai lemak, sambal tumis, asam pedas, masak lada hitam, tomyam dan paprik. Semua pes perencah ini boleh dimasak di hujung minggu dan disimpan beku atau dingin di dalam peti sejuk.

Ketika hari sibuk atau bekerja, yang mana anda tidak banyak masa untuk memasak, cuma keluarkan pes perencah tadi dan panaskan sahaja. Kemudian masukkan bahan-bahan mentah. Proses memasak menjadi mudah dan makanan sedia dihidang.

Anda boleh buat sendiri atau membeli kuih-muih yang sudah siap dipek. Semua mudah kerana kini sudah banyak jenis kuih yang ada di pasaran sama ada kuih yang sedia untuk digoreng atau dikukus.

Jika anda mampu membuatnya sendiri, anda boleh sediakan beberapa adunan dan disimpan dalam peti sejuk. Jika selesa membeli yang sudah siap, boleh dibuat stok.

Kuih-muih yang sering menjadi pilihan adalah donat, karipap, samosa, pau dan popia. Cuma keluarkan sahaja daripada peti sejuk dan terus goreng atau kukus. Selalunya proses ini hanya mengambil masa beberapa minit sahaja. Cara ini sesuai untuk menyediakan sarapan untuk anak-anak, atau setelah balik kerja.

Jika tidak suka siapkan pes perencah, boleh cuba siapkan rencah-rencahnya saja. Contohnya, cili sudah siap dikisar bersama bawang, sayur-sayuran siap dipotong atau bahan-bahan mentah siap disiang. Ikan dan ayam yang sudah dibersihkan dan dipotong, boleh siap digaul dengan garam dan kunyit sebelum disimpan di dalam peti sejuk.

Semasa hendak memasak, keluarkan, nyah beku dan terus digoreng sahaja. Tetapi, kalau ada rancangan hendak memasak sup, asingkan ayam tadi, tak perlulah digaul dengan garam dan kunyit. Nanti sup akan terasa lain pula. Dengan cara menyiapkan rencah sebegini, bahan mentah juga tahan lebih lama dan anda tidak perlu menghabiskan banyak masa di sinki (untuk kupas bawang, potong sayur dan sebagainya).

Ini gaya mak-mak di dapur dulu. Sambil memasak, contohnya menunggu ayam sedang digoreng, atau sup mendidih, basuhlah segala pinggan mangkuk yang ada di dalam sinki.

Cara ini sedikit sebanyak dapat membantu mengurangkan tempoh membasuh, yang mana kebanyakan orang paling tidak gemar memasak disebabkan masalah begini. Basuh sikit-sikit tak terasa penatnya. Tak perlu tunggu sehingga selesai memasak untuk membasuh semua pinggan, mangkuk dan kuali.

Jika berasa terlalu kesuntukan masa, atau tidak mahu berpenat di dapur setelah balik kerja, lebih mudah siapkan terus menu yang lengkap. Menu seperti kari ayam, ikan masak kicap, sambal tumis sotong, udang masak paprik adalah contoh menu yang boleh disejukbekukan.

Apa yang anda perlu buat adalah memasak ia lebih awal. Setelah siap dimasak, sejukkan sebentar dan masukkan menu tadi ke dalam bekas dan disimpan beku. Tiba masa hendak makan, hanya perlu nyah bekukan, panaskan di atas dapur atau menggunakan mikrowave.

Resipi yang ringkas dan pantas boleh dicari di internet atau dengan membeli buku dan majalah resipi yang memberi panduan memasak dalam masa yang terhad. Lazimnya bahan-bahan yang digunakan juga tidak banyak dan proses memasak yang terlibat hanyalah ringkas sahaja.

Jika anda kreatif, resipi tersebut boleh diolah mengikut bahan-bahan yang ada di dapur anda sahaja. Adakalanya yang ringkas itu lebih sedap.


Lelaki Ini Buat Ayahnya Menangis Terharu Terima Hadiah Motosikal Y15ZR

Ibu bapa merupakan insan yang penting dalam kehidupan kita dan pastinya setiap anak mengimpikan untuk membahagiakan ibu bapa mereka yang telah banyak berjasa kepada mereka.

Baru-baru ini, seorang pengguna Twitter Amirul Syahmi telah berkongsi di laman sosialnya dimana dia dan adik-beradiknya telah membuat kejutan untuk ayahnya dengan menghadiahkan sebuah motosikal.

Pemberian Amirul Syahmi bersama adik-beradiknya itu adalah kerana motosikal ayahnya sering meragam tetapi tidak pernah walaupun sekali ayahnya mengadu pada anak-anak. Dia juga berharap bahawa dengan pemberian tersebut akan memudahkan ayahnya untuk berulang-alik kerja.

Thank you abah for everything jaga anak2, Mintak maaf sbb tak mampu belikan bmw, mercedes utk abah,only motor yg biasa utk pergi balik kerja tapi inshaAllah kalau ade duit nanti memang kiteorg akan bagi one fine day😔. Dari dulu abah memang minat motor. I love you abah! ❤❤❤❤ pic.twitter.com/2ZSqfUA7Cn

— Amirul Syahmi (@encik_asaa) August 13, 2019

Malah, mereka adik-beradik merancang untuk membuat kejutan tersebut selama 2 bulan dan berjaya membuat ayah mereka berasa terharu. Dapat dilihat melalui video yang dikongsi, ayahnya menangis kerana terharu dengan kejutan oleh anak-anaknya.

Paling lucu apabila bagi memastikan perancangan mereka adik-beradik berjaya, pada malam sebelum kejutan, mereka terpaksa menghilangkan motosikal yang digunakan ayahnya.

Level marah abah ni lain guys , memang singa habis . Therfore , decide buat sama2, hilangkan motor kat rumah kawan adik aku .. Malam tu dah lah abah tido lambat dalam kol 12 , so kne buat keje lambat and memang mengantuk 😂 Naik bukit n turun bukit memang cam harem 😱 pic.twitter.com/2WCg8QrmRj

Pastinya perkongsian ini dapat memberikan inspirasi kepada anda di luar sana untuk berbakti kepada kedua ibu bapa anda. Tanpa mereka, siapalah kita sekarang.


Lelaki Ini Buat MK K-Clique Terharu, Spontan Bacakan Doa Selepas Baiki Cermin Kereta Retak

Pada hari ini kebanyakkan bisnes dan servis mula dikenali ramai melalui media sosial, lebih-lebih jika bisnes dan servis itu menggunakan platform TikTok untuk menghebahkan kepada orang ramai.

Baru-baru ini penyanyi utama kumpulan rap tanah air terkenal, MK K-Clique telah mendapatkan perkhidmatan Abam Rongg, seorang pakar ganti cermin kereta untuk menukar cermin hadapan Range Rover SVR miliknya yang mempunyai kesan retak panjang pada bahagian kanan.

Apa yang menarik perhatian netizen, selepas Abam Rongg selesai menggantikan cermin kereta, secara spontan beliau meminta izin MK untuk membaca doa, lalu menadah tangan dan memuji Yang Maha Esa serta mendoakan kesejahteraan MK dan rakan-rakannya yang lain.

Replying to @Tuan Sotong Mari tengok bang rongg kerjakan kereta @MK K-CLIQUE #abamrongg #barakahautoglass DrCrack™ #cerminkeretapecah #tukarcerminkereta #rangeroversvr

“Ya Allah, Ya Rahman, Ya Rahim. Ya Allah, Ya Tuhan kami, hari ini aku bersyukur ya Allah kepadamu Ya Allah, dengan rezekiMu Ya Allah.

“Engkau gerakkan hati hamba-hamba mu Ya Allah, aku bersyukur hari ini aku dapat kawan baharu, aku dapat rezeki dapat bantu selesaikan masalah cermin kereta mereka Ya Allah.

“Ya Allah, hari ini aku datang dari jauh, aku seronok dapat bantu dan aku nak doakan Ya Allah, supaya kau murahkan rezeki mereka sekawan, panjangkanlah umur mereka. Ya Allah kau berkatilah mereka, kau rahmatilah mereka. Amin Ya Rabbal Al-Amin,” doa Abam Rongg di hadapan MK dan rakan-rakannya.

Netizen memuji Abam Rongg kerana tidak melupakan Yang Maha Esa yang memberikan rezeki kepadanya dan turut mendoakan kebaikkan buat pelanggan yang kini menjadi kawan baharu (MK) beliau.

Abam Rongg memang cukup dikenali oleh pengguna TikTok, kecekapannya dalam menggantikan cermin yang retak atau pecah sering menarik perhatian netizen.

Dengan kepakarannya serta pasukan, beliau telah menggantikan pelbagai jenis kenderaan buatan dalam negara dan luar negara yang terdiri daripada model sedan, MPV, sportcar dan supercar.

Terdahulu, beliau pernah berkongsi tips kepada orang ramai supaya tidak menyiram air pada cermin yang retak akibat stone-chip di bawah sinaran matahari kerana ia boleh memanjangkan lagi kesan retakan itu.

Sehingga hari ini, video itu telah mendapat 2.7 juta tontonan di platform TikTok.

Dalam pada itu, Abam Rongg turut mengucapkan terima kasih kepada MK kerana sudi menggunakan perkhidmatannya dan menyanyikan dua lagu K-Clique iaitu Sah Tu Satu dan Mimpi.


Lelaki Ini Buktikan Tak Perlu Ada Salji Untuk Main Ski

Bila sebut meluncur ski dalam kepala kita semestinya di atas salji. Tapi berbeza dengan lelaki ini.

Dikenali dengan nama Candide Thovex, peluncur ski professional dari Peranchis ini membuktikan sukan ekstrim ini bukan hanya boleh dilakukan di atas salji, tapi juga di gurun, di laut, malahan di gunung ganang berumput dan di semak samun dipenuhi pokok. Asal saja bentuk mukabuminya curam.

Candide juga merupakan seorang usahawan dan pembuat filem aksi sukan lasak. Aksi meluncur freestyle beliau sering mendapat perhatian di kalangan para peminat sukan ini kerana kreativiti berbeza yang ditampilkan di dalam filem yang dihasilkan.

Candide turut memenangi berbagai pertandingan di luar negara dan dinobatkan antara yang terbaik di kalangan peluncur ski gaya bebas.

Video di bawah adalah antara rakaman terbaru beliau di beberapa lokasi di serata dunia, meliputi gurun, kawasan pergunungan, Tembok Besar China hingga ke Cappadocia di Turki.

Di dalam video ini anda bukan saja dihidangkan dengan aksi freestyle awesome beliau tapi juga pemandangan indah di lokasi tersebut.


Lelaki Ini Buktikan Ubat Gigi Juga Boleh Berikan Hasil Seni Yang Bernilai Tinggi

Bila disebut ubat gigi, tiada lain di fikiran kita kecuali untuk bersihkan gigi.

Tetapi lelaki ini membuktikan ubat gigi bukan lagi hanya untuk gigi.

Hasil kreativiti mencampur dan mengadun warna, Cristiam Ramos berjaya menghasilkan lukisan dari ubat gigi.

Okey, tengok gambar saja tak puas kan? Mari kita tonton video pula.


Lelaki Ini Cas Handphone Dengan Menggunakan Bateri Kecil Saja. Wow!

Lelaki ini menggelarkan dirinya sebagai Crazy Russian Hacker.

Dalam video dibawah beliau telah menyediakan satu tutorial langkah demi langkah bagaimana untuk mengecas telefon dengan hanya menggunakan bateri 9 volt.

Ini adalah satu kaedah DIY yang sangat berguna jika anda mengalami situasi kecemasan dan tidak mahu membazirkan wang anda untuk membeli charger baru.

Jom kita saksinya skill DIY si hacker Rusia ini.

Bak kata pepatah Melayu : Tiada Rotan, Akar pun Berguna!


Lelaki Ini Cerita Sisi Gelap Industri Takaful Dan Insurans, Buat Orang Ramai Buka Mata

Rakyat Malaysia sering dimomokkan bagaimana pekerjaan menjadi ejen takaful atau insurans akan memberi anda kebebasan yang anda mahukan. Kebebasan ini hadir dalam pelbagai bentuk, baik dari segi masa mahupun kewangan.

Selain itu, ia juga sering dipotretkan bahawa mereka yang menjadi ejen takaful atau insurans bakal memperoleh kekayaan yang luar biasa dan menjadi bos kepada diri sendiri.

Namun, dalam pada semua kecantikan yang dipaparkan, masih wujud sisi gelap yang ramai tidak tahu. Dan menerusi perkongsian seorang individu yang dikenali sebagai Muhammad Ooi di Facebook, beliau tampil menceritakan sisi lain dunia insurans dan takaful.

Berikut adalah pendedahan yang sudah disunting oleh pihak The Vocket:

Adalah menjadi kebiasaan apabila ketua takaful atau insurans ‘cucuk’ minta buat pekerjaan ini sepenuh masa. Maknanya berhenti kerja sedia ada dan buat sepenuh masa. Pada pemahaman minda kita bahawa ini adalah kerja yang akan membawa jalan ke arah financial freedom dan jadi bos kepada diri sendiri.

Saya nak beritahu, usah percaya sangat cakap ketua itu. Dia bukan ikhlas pun -nampak buruk sangka? – sebab perkara ini ada overriding. Ketua takaful atau insurans nak lagi ramai sertai dia secara sepenuh masa supaya lagi banyak yang boleh overriding dia.

Ketua akan beri harapan kebebasan masa, melancong percuma, perniagaan boleh diwarisi dengan mudah, boleh pakai kereta besar. Anda perlu tahu, ketua juga ada yang tercungap-cungap bayar ansuran kereta. Tutup cukai jalan tamat tempoh dengan risalah, takut anak buah nampak.

Saya cuma nak ajak ejen atau bakal ejen, agar jangan terburu-buru berhenti kerja yang ada pendapatan yang stabil. Kalau ada wang simpanan gaji bersamaan dua tahun atau lebih, kalau tiba-tiba pendapatan anda tiada pun masih mampu bertahan – tanpa berpeluh sejuk – untuk buat kerja ini sepenuh masa.

Ejen baru, pada peringkat awal adalah normal, ejen ini ada momentum agak tinggi kerana masih ada circle of friends dan keluarga untuk disokong. Maka, banyaklah kes yang ejen baru ini dapat hantar. Tetapi, jika pool of friends sudah habis, masa itu barulah cabaran sebenar bermula.

Dalam kontrak ejen, anda hanyalah ejen atau wakil. Sekadar itu sahaja. Bukannya pekerja. Jika anda gagal memenuhi keperluan persistency 85% dan lain-lain keperluan syarikat dan BNM, syarikat berhak menamatkan kontrak anda tanpa perlu bagi apa-apa penjelasan atau pampasan. Jika anda ditamatkan kontrak, dan mahu bermula balik. Anda akan bermula dengan pendapatan KOSONG.

Tahukah anda siapa yang boleh cadangkan kepada syarikat untuk tamatkan kontrak anda? Jawapannya adalah ketua. Ketua sama yang sebelum ini melayan anda dengan baik, selalu rapat, sering belanja makan, lembut gigi dari gusi selama ini. Anda mungkin anggap dia kawan, tetapi mungkin dia anggap anda sebagai alat atau kuda tunggangan sahaja. Syarikat akan utamakan ketua berbanding ejen, walaupun ejen bergelut dengan pelbagai masalah yang menggunung. Ini bukan masalah mereka. Masing-masing jaga periuk nasi sendiri sahaja. Ketua boleh tugaskan ejen lain ambil alih semua pelanggan lama anda. Mereka tak mahu simpan ejen yang tiada performance atau persistency rendah. Virus katanya.

Mungkin anda pernah tengok kawan-kawan nampak berjaya dalam bidang ini, kadang-kadang mereka hanya malu mengaku masalah yang dihadapi. Mana tidaknya, dahulu selalu cerita pasal jadi bos sendiri, kereta besar, kebebasan dan sekarang tiba-tiba ada masalah. Siapa yang mahu mengaku? Ini realiti. Bukannya menghina.

Adakah saya dengki kawan-kawan sertai tafakul atau insurans? Ada niat nak jatuhkan semangat mereka? Tidak, saya sekadar mahu gunakan bahasa terus terang, agar kawan-kawan nampak sisi gelap dan risiko ‘karier’ ini.

Menarik pulak baca pasal sisi gelap Takaful industry ni…

Baru tahu leader boleh terminate agent kalau persistency rate mereka drop sebab client tak bayar.

Nasib baik kalau jadi FAR takde isu termination ni kalau PR drop. pic.twitter.com/9TardGJlqD

Kalau ada kawan-kawan mahu cerita di ruangan komen, silakan. Cuma saya rasa elok saya kongsi pandangan ini, mudah-mudahan ada kebaikan.

Penafian: saya tidak kata semua ketua bersikap seperti itu. Memang ada yang baik sungguh, rezeki masing-masing.

Gunakan kematian Abam untuk promosi hibah takaful, netizen kecam taktik licik ejen insurans. Rujuk pautan di bawah untuk membaca.

Gunakan Kematian Abam Untuk Promosi Hibah Takaful, Netizen Kecam Taktik Licik Ejen Insurans

Lelaki Ini Kongsi Derita Polisi Insurans ‘Pay And Claim’ Yang Ramai Tidak Tahu

Pengalaman Saya Buat Tuntutan Daripada Travel Insurans Selepas Kemalangan Di Luar Negara


Lelaki Ini Ceritakan Pengalaman Jadi Mangsa Pedofil

Sebelum ini kita mungkin ada membaca di berita dalam dan luar negara mengenai mangsa rogol, dicabul dan sebagainya. Namun untuk mendapatkan kupasan lanjut mengenai penderitaan seorang lelaki yang pernah menjadi mangsa pedofil di dalam negara kita mungkin sesuatu yang jarang kita dengari.

Di dalam temubual, Sufi Rashid yang merupakan juara Akademi Fantasia 2015 yang kini bekerja sebagai seorang penyanyi dan ahli perniagaan turut berkongsi pengalaman beliau sebagai salah seorang mangsa pedofilia.

Dikatakan pengalaman pertama beliau sebagai mangsa pedofilia bermula sejak beliau berumur 12 tahun. Pada ketika itu beliau dipilih sebagai salah seorang penyanyi idola kecil dan turut dibantu oleh seorang pengurus.

Beliau menceritakan pada mulanya hubungan beliau bersama pengurus sangatlah akrab berikutan pengurus yang menjaganya dengan baik. Semuanya berjalan dengan profesional sehinggalah suatu hari pengurus beliau mengajak untuk tidur dirumahnya.

Memandangkan Sufi masih kecil dan naif ketika itu, beliau tidak sangka apa yang disuruh lelaki tersebut menjurus kepada aktiviti terkutuk. Mulanya pengurus memanjakan beliau dengan permainan serta komputer riba.

Kemudiannya, Sufi diminta untuk membuka baju ketika tidur dan disuruh untuk memegang perkara yang tidak sepatutnya. Beliau turut berkongsi beliau diliwat oleh pengurus tersebut yang mana ‘seleranya’ adalah kepada anak-anak kecil.

Beliau turut mengatakan pemangsa sangat licik dalam menjalan ‘aktiviti’ sehinggakan ibunya juga pada mulanya tidak menyangka lelaki tersebut mempunyai keinginan yang sedemikian. Di hadapannya ibunya pengurusnya menunjukkan perilaku yang sangat sopan manakala dibelakang tersingkap sisi gelapnya.

Lebih menyayat hati apabila lelaki tersebut berjaya memperdayakan orang ramai seolah ibunya adalah sekadar memfitnah sehingga ibunya dibuang kerja apabila mula mengetahui perkara sebenar. Sudahlah mengamalkan perbuatan terkutuk, kejam bersama orang ramai pula.

Sufi Rashid di dalam temubual ini juga terpaksa menggunakan beberapa terma kiasan untuk menerangkan situasi sebenar yang berlaku buat dirinya serta keluarganya. Beliau juga turut menyatakan berat untuk dirinya menceritakan tentang perkara yang berlaku namun untuk pengajaran buat semua, beliau terpaksa kongsikan untuk dijadikan pengajaran buat orang ramai.

Jelaslah, menjadi mangsa pedofil ini sangat memberi kesan mendalam buat seseorang individu serta keluarga. Melihat daripada perspektif mangsa juga sudah cukup mengerikan apatah lagi menjadi mangsa yang melalui semuanya.

Pastikan ibubapa diluar sana sentiasa memantau dan mengambil berat mengenai masalah anak serta kenalan anda. Mereka mungkin tidak menyedari perkara ini jijik sewaktu masih kecil namun kesannya tetap akan ada. Semoga kanak-kanak serta keluarga kita terhindar daripada menjadi mangsa pedofil yang seterusnya.


Lelaki Ini Cipta Kasut Khas Untuk ‘Pijak’ Macron Dan Trump, Dijual Pada Harga RM 200.00

Seorang tukang kasut yang berasal dari Palestin, Imad Mohammad telah mencipta satu kasut khas buatan tangan dengan nama Presiden AS dan Perancis dalam kaligrafi Arab sebagai tanda boikot terhadap dua pemimpin tersebut.

Alasan Imad memilih dua pemimpin dunia yang terpalit dengan kontroversi ini adalah kerana mereka berdua telah ‘menggangu orangnya’.

Presiden AS, Donald Trump sebelum ini telah mencetuskan kontroversi dengan memindahkan kedutaan AS dari Tel Aviv ke Jerusalem pada Mei 2018. Langkah Trump itu dilihat seolah-olah mengiktiraf bahawa Jerusalem sebagai ibu kota Israel.

Manakala minggu ini, Imad menghasilkan satu lagi kasut khas dengan nama Presiden Perancis, Emmanuel Macron selepas dia mencetuskan kemarahan umat Islam apabila menyokong penerbitan kartun yang menggambarkan Nabi Muhammad atas alasan kebebasan bersuara.

Dilaporkan bahawa kasut tersebut dijual pada harga sekitar $ 50 (RM200.00) dan diperbuat daripada “kulit asli di dalam dan di luar, dan lebih asli daripada mereka,” katanya.

“Kasut menjejak tanah, habuk dan kekotoran. Jika kita menulis nama seseorang pada kasut, ia juga akan kotor. Ia menandakan bagaimana kita menilai individu itu,” kata Mohammad.

Terdahulu, majalah Perancis cetak semula karikatur hina Nabi Muhammad. Klik pautan di bawah untuk membaca.

Sengaja Cetus Provokasi, Majalah Perancis Cetak Semula Karikatur Hina Nabi Muhammad

Pemuja Donald Trump Meninggal Dunia, ‘Kecewa’ Presiden AS Positif COVID-19


Lelaki Ini Cipta Keranda ‘Custom’ Untuk Pelanggan Yang Mahu Bergaya Hingga Ke Liang Lahad

Paa Joe adalah pereka keranda paling ‘extreme’ di Ghana. Dia mencipta pelbagai jenis keranda dengan reka bentuk yang menarik dan pelik.

Antara yang menjadi tarikan adalah keranda dengan reka bentuk kasut Air Jordan atau bag tangan jenama Louis Vuitton x Supreme.

Air Jordan sneaker miniature for my good friend and collector @stefansimchowitz

A post shared by  Paa Joe (@paajoecoffins) on Oct 16, 2019 at 1:57pm PDT

Reka bentuk jenis ini biasanya dipesan oleh pelanggan yang gilakan fesyen dengan barangan berjenama, katanya.

Keranda dengan reka bentuk yang ‘gila’ bukan hal baru di Ghana. Dalam tradisi Abebuu Adekai yang popular di kalangan komuniti Ga. Upacara pemakaman akan berlangsung dalam waktu yang panjang dan lama.

Bagi mereka, kematian seharusnya diraikan dengan kebahagian buat si mati dan untuk itu mereka menitikberatkan reka bentuk keranda bagi mengingati serta menghargai si mati.

Mencipta keranda dengan pelbagai reka bentuk telah menjadi aktiviti turun temurun buat keluarga Paa Joe. Ayahnya menurunkan ilmu itu kepadanya sewaktu dia berumur 16 tahun lagi.

Louis Vuitton miniature for my friend @kuo_tsui

A post shared by  Paa Joe (@paajoecoffins) on Oct 17, 2019 at 3:43am PDT

Dia yang terkenal di Ghana mempunyai ramai pengikut di Instagram peribadinya. Semua ini disebabkan reka bentuk pelik yang dihasilkan oleh Paa Joe.

Antara penghargaan yang pernah dimenangi oleh beliau adalah karyanya pernah dipaparkan di Pompidou Centre di Paris, V&A di London dan Museum Brooklyn di New York.

A post shared by  Paa Joe (@paajoecoffins) on Oct 24, 2019 at 6:00am PDT

Bagi beliau, acara pengebumian sepatutnya dirayakan di seluruh dunia kerana kita akan menghantar si mati ke destinasi terakhir untuk si mati berehat sambil bergaya.


Lelaki Ini Cipta Kereta Kebal Yang Boleh Menghantar Buku Percuma

Raul Lemesoff, seorang artis seni di Buenos Aires, Argentina telah mencipta sebuah tank aka kereta kebal sebagai simbolik untuk melawan sifat jahil dan menyebarkan ilmu.

Lemesoff mengubah suai sebuah Ford Falcon 1979 menjadi sebuah kereta kebal lengkap dengan senjata boleh putar namun tidak berfungsi dan ruang simpan yang mampu memuatkan 900 buah buku.

Sebuah video menunjukkan beliau sedang memandu sekitar bandar Buenos Aires dan memberi buku kepada orang ramai. Pemberian buku percuma ini bersyarat di mana penerima perlu berjanji untuk membaca buku yang diberikan oleh Lemesoff.

LIKE dan FOLLOW Vocket di Facebook serta Instagram


6 Tip Mencari Salji Pada Musim Sejuk Di Melbourne

Biasanya Australia dikenali sebagai negara 4 musim yang tiada salji. Tapi tahukah anda ada satu kawasan di Melbourne yang mana buminya diliputi salji pada musim sejuk iaitu di Mt Buller.

Jadi jika anda mahu rasai suasana musim sejuk bersalji di Australia, berikut tips daripada kami:

Musim sejuk di Melbourne bermula pada dari Jun hingga Ogos. Tetapi paling sejuk pada bulan Julai. Masa ni la banyak snowfall dan salji tebal.

Sebelum rancang nak main salji boleh semak ramalan kaji cuaca dulu. Selalunya salji akan turun 3 hari berturut-turut tapi paling best pergi masa hari keempat masa salji dah habis turun.

Kenapa? Masa salji turun selalu angin kuat, sejuk menusuk tulang, kabus, salji masuk mata, jadi aktiviti agak terbatas.

Pergi hari selepas snowfall sangat best sebab salji tebal. Lepas tu boleh enjoy 5-6 jam sebab cuaca best. Nak bergambar sana-sini pun cantik je sebab tak ada kabus dan tak risau phone basah.

Jangan lupa bawa powerbank sebab bila sejuk bateri phone lagi cepat habis atau ‘kaput’ terus.

Tapi jangan pergi lepas sunny 2-3 hari. Masa tu sampai kat sana, salji basi je tinggal sebab salji dah cair. Tempat main Toboggan pun tutup sebab tak cukup salji. Jadi kena rajin tengok ramalan kaji cuaca kalau nak puas hati main salji.

Ada 2 tempat yang saya selalu pergi. Mount Buller dan Lake Mountain.

Tempat lain boleh main salji adalah Mount Donna Buang (tak ada entrance fee, sejam dari Melbourne), Mount Baw Baw dan Mount Hotham.

Baca: Menetap 4 Tahun Di Australia, Ini 15 Tip Mengejar Aurora Australis Daripada Saya

Nak best main salji kena pakai baju sesuai supaya tak basah, tak sejuk & selesa nak main lama-lama. Jaket asal waterproof dah boleh dah. Pakai 2 lapis.

Seluar dan kasut kena sewa kalau takde yang waterproof. Traksuit dan jeans sangat tak digalakkan. Glove kena pakai yang waterproof bukan yang kain.

Boleh beli kat Queen Victoria Market. Jangan gamble kalau tak pasti pakaian sesuai ke tak. Tanya orang kat kedai sewa tu. Bila dah kat atas tak selesa rugi je datang.

Minyak kena isi penuh siap-siap sebab kat sekitar sana tu minyak mahal. Snow chain selalunya kena pakai masa ada snowfall. Snow chain ni sangat penting.

Masa pergi tu akan ada notis perlu pakai snowchain ke tak. Kalau perlu, memang wajib sewa dalam $25-30. Masa sewa orang tu akan ajar mcm mana nak pasang.

Kereta 4WD tak perlu pakai. Untuk kereta 2WD kena tau kereta tu guna front wheel atau rear wheel.

Kalau pasang kat tayar yang salah, snow chain tu tak berfungsi. Kalau tak berfungsi, kereta senang tergelincir dan tayar boleh stuck dalam snow yang tebal.

Kalau nak skip pakai snowchain, elak pergi masa snowfall. Pemanduan memang sangat mencabar kalau tak biasa dengan icy road yang licin.

Nak pasang dan buka snowchain tu pun agak mencabar. Masa tutorial cara buka dan pasang tu kena fokus betul-betul.

Musim sejuk 5.30 pm dah gelap. Kalau nak puas main salji gerak awal dari bandar. Lepas tu kena bagi peruntukan sejam untuk coffee break, sewa-menyewa baju, equipment dll.

Kalau boleh turun dari atas sebelum gelap sebab malam agak bahaya nak memandu lagi-lagi masa snowfall.

Susah nak nampak jalan dan kabus sangat tebal. Pukul 4 selalunya dah kena berhenti main dan sedia untuk gerak balik ke bandar.

Kedai sewa pulak kalau Lake Mountain tutup pukul 6 pm, kat Buller tutup pukul 8 pm. Jadi kena pastikan sempat nak hantar balik barang sewa sebelum tutup.

Akhir kata, tak payah pegi jauh-jauh nak main salji. Datang Melbourne je.

Baca lagi: 12 Tip Travel Dan Memandu Sendiri Di Melbourne, Australia


Lelaki Ini Cipta Kostum Batman Paling ‘Real’ Di Dunia

Sebenarnya, Batman wujud di dunia nyata. Julian Checkley adalah peminat cosplay tegar dan sudah mencipta baju kostum semenjak umurnya 7 tahun. Minat dan bakat beliau banyak digunakan dalam pembuatan kostum di dalam filem.

Kerana minatnya yang mendalam dalam membuat kostum, beliau mendapat pengiktirafan rekod dunia Guiness untuk kostum Batman ini. Mana tidaknya, kostum beliau ini sangat real kerana dilengkapi dengan 23 aksesori yang berfungsi sepenuhnya.

Antara gajet yang dilengkapi pada kostum ini adalah projektor logo Batman, stun gun, Batarang, Fireball shooter, Bat cam, smoke bomb dan bermacam lagi. Boleh dikatakan ini adalah replika kostum Batman paling hebat pernah dibuat oleh seorang peminat. A true geek!

Julian mungkin Bruce Wayne di dunia sebenar. Lihat temubuat lelaki ini di bawah. Memang hebat kostum beliau ini. Cuma jangan minta Julian buka topeng muka ketika dia sedang memakai kostum ini.


Lelaki Ini Cuba Mencuri Kereta Dengan Seorang Wanita Dan Kanak-Kanak Di Dalam. Lihat Apa Yang Jadi Seterusnya

Kita selalu nampak video penyamun dan peragut Malaysia kena belasah pop pup di sosial media. Mari kita lihat bagaimana seorang carjacker San Diego kantoi mencuri kereta yang di dalamnya ada seorang wanita dan kanak-kanak. Fuh.


Lelaki Ini Curi Perhatian Netizen Selepas Hadiahkan Ibu Bapa Angkat Rumah Mewah 7 Bilik Tidur Secara ‘Cash’

Tidak mahu menjadi seperti kacang yang lupakan kulit, seorang lelaki dari Filipina ini tekad untuk membalas jasa kedua ibu-bapa angkatnya dengan menghadiahkan sebuah rumah mewah dengan tujuh bilik tidur.

Perkara itu dikongsikan Jayvee Lazaro Badile II di Facebooknya yang kemudiannya mendapat perhatian netizen yang memuji tindakannya itu.

Sehingga artikel ini ditulis, perkongsian tersebut sudahpun mendapat lebih 30,000 shares dan 17,000 likes di Facebook.

“Nanay dan Tatay (ibu-dan bapa angkatnya) sangat miskin dan tidak mempunyai apa-apa.

“Tetapi apa yang mereka ada sudah cukup untuk mengubah kehidupan seorang budak (Lazaro Badile),” kongsinya di Facebook.

Dalam satu temu bual bersama Bored Panda, Lazaro Badile memberitahu dia hanya berusia tiga tahun ketika pasangan itu mengambilnya sebagai anak angkat.

“Saya perlu bekerja ketika masih di bangku sekolah, dan kami semua sangat gembira jika dapat makan dua kali sehari,” katanya.

Ini beberapa gambar rumah yang didiami Lazaro bersama kedua ibu-bapa angkatnya ketika masih kecil.

Bagaimanapun berkat usaha kerasnya bekerja dalam bidang jualan dan pemasaran, Lazaro Badille kemudiannya berjaya membalas jasa kedua ibu bapa dan bapa angkatnya.

Lebih menggembirakan, Lazaro memberitahu dia membeli rumah tersebut secara cash dan bukannya berhutang.

“Saya membayar rumah ini secara cash dan ia dibina dalam masa setahun. Ada tujuh bilik tidur kesemuanya dan kami tidak membawa apa-apa daripada rumah lama kecuali TV yang saya belikan mereka pada Krismas yang lalu,” kongsinya.

Beberapa gambar rumah mewah tujuh bilik tidur yang telah siap dibina dan dikongsikan beliau.

Selain menghadiahkan rumah buat keluarga angkatnya, dia juga tidak lupa untuk menghadiahkan mereka dengan percutian dan berbelanja barang-barang mewah.

“Kini peluang saya untuk membalas jasa baik mereka, saya akan pastikan mereka dapat hidup lebih baik dari apa yang mereka pernah impikan selama ini,” tambahnya.

Tindakan yang dilakukan oleh Lazaro Badille ini perlu dicontohi oleh setiap dari kita.

Tidak kira siapa sekalipun yang membesarkan kita sama ada keluarga kandung ataupun keluarga angkat, kita mestilah membalas jasa mereka bila sudah berjaya.

Baca kisah lelaki ini yang berjaya menjadi pelukis hebat selepas mendapat dorongan tidak berbelah bagi dari keluarganya. Klik pautan untuk membaca.

Walaupun ‘Ditipu’ Semasa Kecil, Lelaki Ini Hargai Sokongan Ibunya Hingga Jadi Pelukis Hebat

Benarkah Ada Sesetengah Nama Itu ‘Berat’ Untuk Ditanggung Oleh Pemiliknya?

Dua Kali Menangis, Lelaki Ini Kongsi Kisah Sayu Bantu Keluarga OKU Di Lebuh Raya


Pengalaman Cemas Lelaki Ini Dan Rakannya Diculik Dan Dirompak Sehari Lepas Tiba Di Vietnam

Selalunya bila travel yang dikongsikan adalah kenangan manis sepanjang pengembaraan. Jika ada yang lari dari perancangan asal pun, ianya tidaklah sehingga menjejaskan keseluruhan percutian.

Tapi lain pula yang telah terjadi kepada Saiful Bahari dan 4 lagi rakan beliau yang telah ke Vietnam pada bulan lepas.

Rancangan awal 5 pemuda ini adalah travel selama 1 minggu di Vietnam iaitu pada 22 Feb – 26 Feb 2016.

Kami sampai di Vietnam pada jam 9 pagi, 22 Feb 2016. Kami berjalan cari hotel dan check in pada jam 11 pagi di Ava Two. Lepas rehat 2 jam kami keluar cari barang dan jalan-jalan hingga ke malam.

Menurut Saiful di sinilah segala huru-hara bermula. Kerana kepenatan, mereka telah menahan teksi dan meminta dihantarkan ke hotel. Namun nasib mereka tidak baik kerana telah diculik, disamun dan diugut bunuh. Berikut kronologi yang telah berlaku:

Pada 22 Feb 2016 jam 10 malam saya dan rakan hendak pulang ke hotel. Kami menaiki teksi dan pemandu tersebut telah menculik kami dan dibawa ke tempat yang tidak diketahui. Di sana telah menunggu 6 orang warga Vietnam untuk menyamun dan merompak kami.

Kami telah dipegang dan dibawa ke satu bangunan 4 tingkat. Kami ditempatkan di 1 bilik. Mereka telah menyelongkar beg, wallet dan badan untuk mendapatkan barang berharga seperti duit, handphone dan jam kami.

Semasa kejadian kami tidak dapat berbuat apa-apa kerana diacu pistol dan pisau. Selepas itu, mereka mengugut untuk membunuh kami setelah diberitahu kami student (antara helah yang kami cuba untuk dapatkan simpati mereka meskipun kami sebenarnya dah bekerja).

Kami dimasukkan ke dalam kenderaan iaitu teksi yang menyamar untuk dibawa ke tempat yang tidak diketahui. Apabila diminta untuk diturunkan,  pemandu tersebut berkeras untuk tidak menurunkan kami. Malahan kami telah dimarahi. Takdir menyebelahi apabila kenderaan hadapan telah berhenti dan kami dapat melarikan diri.

Baca: 19 Tips Elak Kecurian Dan Kehilangan Duit Serta Barang Penting Semasa Travel

Masa dikejar tu kami berjaya sampai di hotel dan menyorok. Kami juga cari jalan untuk inform sesiapa yang dipercayai. Masa tu duit, handphone semua dah tak ada. Tapi nasib masih menyebelahi kami. Rezeki kawan saya sorang ni, handphone dia selamat jadi dari situ kami berhubung dengan keluarga di Malaysia.

Semasa di hotel keadaan kami tidak terkawal kerana terlalu takut dan trauma. Reception hotel bertanya sebab kami minta passport yang dipegang oleh pihak hotel tapi kami terlalu takut hingga tak boleh nak percayakan sesiapa lagi walaupun kami cuba bertenang.

Kami diburu hingga ke hotel sehingga jam 1 pagi pada 23 Feb 2016. Sewaktu menyorok dalam bilik kami dengar mereka naik ke loteng di atas bilik kami. Pada waktu itu lah kami senyap-senyap keluar dari bilik dan terus ke lobby. Pada asalnya nak minta hotel dapatkan teksi untuk kami tapi gerak-geri dan penampilan receptionist di hotel buat kami curiga.

Baca: Lelaki Ini Berkongsi Saat-Saat Genting Dirompak Sewaktu Travel Di Afrika Selatan

Kami nekad tahan teksi di luar hotel dan dapat lepaskan diri hingga ke airport. Masa dalam teksi kami berkira, jika driver teksi angkat sebarang panggilan telefon kami akan buka pintu teksi dan terjun lari keluar selamatkan diri.

Pada masa tu, duit yang tinggal hanyalah 350 ribu Dong, milik salah seorang kawan kami. Nasib dia ada keluarkan duit dan simpan dalam beg baju di hotel. Itu je duit yang ada. Tambang teksi 200 ribu Dong.  Malah jika tambang teksi tak cukup, kami nekad nak pinjam dengan mana-mana orang Malaysia yang kami jumpa di airport saja.

Setiba di airport, kami minta kenalan kami di Malaysia belikan tiket flight balik pada hari itu juga dan kami dapat flight pada jam 9 pagi.

Pesanan saya berhati-hatilah semasa di negara orang. Jika ke sana untuk menjaga keselamatan berurusanlah dengan orang hotel atau travel agency kalau ke tempat jauh. Kalau tempat dekat-dekat jalanlah kaki walaupun penat.

Mengakhiri perbualan saya sempat bertanya kepada Saiful adakah beliau serik untuk travel selepas apa yang telah terjadi? Jawab Saiful tentulah tak serik. Malahan ini merupakan satu pengalaman berharga buat beliau dan rakan-rakan. Tiada gambar yang dapat dikongsikan oleh Saiful kerana semuanya berada dalam handphone beliau yang telah dicuri.

Baca lagi: Kronologi 3 Backpacker Malaysia Ditipu Di Lombok


Lelaki Ini Dedah Cara Jimat Dan Mudah Langsaikan Hutang PTPTN Dengan Aplikasi Boost

Kementerian Pendidikan Malaysia telah mengumumkan bahawa lebih 375,000 peminjam PTPTN tidak pernah membuat pembayaran balik pada bulan November 2019.

Hal ini pastinya akan memberi kesan untuk orang lain membuat pinjaman kelak. Bagi anda yang setiap bulan membuat pembayaran semula, pasti ada daripada anda yang inginkan diskaun dan penjimatan dalam membuat pembayaran semula, bukan?

Perkongsian pengguna Facebook Azmy Mokhtar tentang cara beliau berjimat dalam membuat pembayaran semula PTPTN melalui aplikasi Boost mendapat perhatian ramai orang. Ikuti perkongsian beliau di bawah ini.

Buat anda yang tiada aplikasi Boost, anda boleh muat turun dan daftar aplikasi Boost pada telefoon pintar anda. Jangan lupa gunakan invitation code: moh46zh.

Login aplikasi dan terus ke bahagian Profile > Missions > Take A New Mission > Pay PTPTN Bill RM200. Pastikan anda mempunyai 100 Boost Coins untuk mengaktifkannya. Untuk dapat 100 Boost Coins ini senang sahaja, anda boleh bayar apa-apa bil atau top-up menggunakan aplikasi Boost.

Selepas pembayaran selesai dibuat, anda boleh claim reward RM3.50. Maksudnya, dari RM200 yang dibayar, sebenarnya saya hanya keluarkan duit RM196.50 sahaja. Cara ini kira lebih jimat berbanding bayar guna kaedah perbankan dalam talian yang mana harganya tetap dan tiada diskaun.

Walaupun anda melihat nilainya sedikit, akan tetapi jika pembayaran dilakukan menggunakan cara ini banyak kali, anda masih boleh berjimat. Bagi anda yang mahu dapatkan nombor akaun PTPTN, bolehlah datang ke mana-mana kiosk PTPTN berdekatan untuk mendaftar diri bagi pengaktifan kali pertama sebagai pembayar hutang.

Semoga perkongsian ini setidaknya dapat membantu anda untuk meringankan komitmen bulanan hutang anda. Di bawah ini kami kongsikan beberapa artikel berkaitan PTPTN yang mungkin bermanfaat untuk anda.

Ini Cara Peminjam PTPTN Bebas Dari Rekod Buruk CCRIS

‘Bayar PTPTN Setiap Bulan, Masih Kena CCRIS Lagi’, Ini Jawapan Untuk Anda

Adakah ‘Reschedule’ Pinjaman Satu Kesilapan Atau Penyelesaian, Dan Kaitan Dengan PTPTN


Lelaki Ini Dedah Cara Restoran Ikan Bakar ‘Halal’ Popular Di Korea Perdaya Pelancong Malaysia

Melancong merupakan satu aktiviti yang menyeronokkan. Siapa yang tidak suka melancong, bukan?

Terbaharu, seorang pengguna Facebook Mikail Arjuna telah berkongsi di group Backpackers Buddies Malaysia (BBM) perihal sebuah restoran di Dongdaemun, Korea yang menjadi pilihan ramai rakyat Malaysia beragama Islam.

Menerusi perkongsian tersebut, beliau mengatakan selain daripada menjual ikan bakar, kedai tersebut menjual makanan yang menggunakan daging khinzir. Sebenarnya restoran tampil dengan dua menu yang berbeza iaitu satu menu tanpa menu khinzir dan lagi satu memiliki menu tersebut dan disedari beliau apabila terlihat menu ‘pork stew’ pada menu di dinding.

Berikutan perkongsian tersebut, rata-rata netizen terkejut kerana kedai tersebut merupakan antara pilihan untuk dikunjungi di sana. Malah, ada juga warga Korea yang mengatakan bahawa kebanyakan pemilik restoran di Korea sebenarnya ada yang tidak ketahui makna sebenar makanan orang Islam.

Apa pandangan anda mengenai isu ini? Mungkin anda boleh berikan beberapa tip yang boleh dilakukan untuk mencari restoran halal di luar negara?

Sebelum ini kecoh apabila video trik licik peniaga makanan Myeondong Street tular di media sosial. Klik pautan di bawah untuk ketahui lebih lanjut.

Lihat Trik Licik Peniaga Makanan Di Myeongdong Street Untuk Tarik Pelanggan Muslim

Travel 2 Bulan Di Korea Selatan, Ini 11 Tip Cari Makanan Halal Di Sana

5 Lokasi ‘Hidden Gem’ Di Pulau Jeju Yang Ramai Tidak Tahu


Lelaki Ini Dedah Keadaan Markas ‘Scammer’ Di Cyberjaya Yang Busuk Dan Tidak Selesa

Beberapa hari lalu, rakyat Malaysia digemparkan dengan sebuah video tular yang memaparkan sekumpulan pendatang asing tanpa izin bertempiaran lari apabila markas mereka diserbu oleh pihak imigresen. Anda boleh baca artikel ini di sini.

Susulan dengan video tular itu, seorang pengguna Twitter tampil mendedahkan pusat operasi sindiket penipuan pelaburan dalam talian membabitkan warga China yang ditumpaskan Jabatan Imigresen Rabu lalu berbau busuk.

Pengguna Twitter yang menggunakan nama @aimankamil_ menceritakan pengalaman beliau ketika memasuki premis berkenaan untuk melakukan kerja pemasangan internet.

Menerut beliau, kejadian ini berlaku di Wisma Mustafa Kamal Tower 2, Neo @ Domain, Cyberjaya.

4- Tower 2 ni ada 6 tingkat, so setiap tingkat ada 3/4 bilik untuk depa buat kerja haram ni lah. Mulanya, aku ingat diorang ni ada kelas sebab dalam tu ada beribu komputer and each one of them ada satu meja satu komputer.

Beliau pada mulanya hanya menyangka bahawa premis berkenaan merupakan sebuah kelas kerana mempunyai banyak komputer dan setiap satu meja mempunyai satu komputer.

“Bilik server mereka yang akhir aku siapkan di tingkat 5, ambil masa sikit sebab kadang-kadang reading high jadi kena banyak bersabar.

“Dalam bilik tu sangatlah padat dengan orang-orang China dengan bau hanyir tak mandi apa semua macam kau pakai baju basah peluh lepas tu kepamkan dalam loker,” tulisnya di laman Twitter.

Beliau turut mendedahkan bahawa pekerja sindiket ini memulakan tugas mereka pada jam 8 pagi hingga 12 tengah malam setiap hari. Mereka ini juga datang ke negara ini menggunakan pas melawat dan akan ada seorang ketua yang akan memberi arahan untuk memastikan pekerja-pekerja ini tidak ‘kantoi’ dan ditangkap.

“Jadi kerja yang diorang buat ni hanya untuk scam orang dengan pelbagai cara termasuklah menyamar jadi polis, banker dan sebagainya. Sebab ada satu kes ada pak cik ni kerja penoreh getah kena scam dengan ‘banker’ untuk selesaikan baki bayaran kad kredit,” katanya lagi.

Menerusi bebenang yang ditulis oleh @aimankamil_, dia turut mendedahkah pekerja warga China terbabit mempunyai pasar raya sendiri berhampiran kawasan tersebut.

“Kadang-kadang menyampah juga dengan diorang ni sebab domain tu tempat kita orang melepak makan pastu mereka jalan tengah-tengah jalan macam tak ada apa tetiba meludah,” tulisnya.

Beliau turut mendedahkan bawah setiap tingkat mempunyai 10 hingga 20 buah CCTV dan pihak imigresen sudah berkali-kali cuba untuk menyerbu markas tersebut tetapi gagal kerana sindiket ini mempunyai ‘mata-mata’ yang menjaga mereka.

Dalam tu pulak, setiap level ada pintu besi yang tempat diorang menyorok kalau ada raid. Tapi, yang kali ni punya memang betul-betul kaw imigresen buat raid sebab dah banyak kali dapat aduan.

Namun, pada serbuan besar-besaran yang dilakukan pada Rabu lalu di Cyberjaya, seramai 680 warga China termasuk 77 wanita masing-masing berusia antara 19 hingga 35 tahun berjaya ditahan.

Terdahulu, tular satu video yang memaparkan sekumpulan pendatang asing tanpa izin bertempiaran lari apabila markas mereka diserbu oleh pihak imigresen. Klik pautan di bawah untuk bacaan lanjut.

Sanggup Terjun Bangunan, Imigresen Serbu Markas Sindiket ‘Online Scam’ Terbesar Di Cyberjaya

Wanita Ini Dedah Taktik ‘Scammer’ Tipu Pembeli Menerusi Iklan Di Facebook

Lihat Cara ‘Cool’ Peguam Ini Tangani Scammer


Lelaki Ini Dedah Punca Ramai Bangsa Cina Di Alor Setar Positif COVID-19

Sekitar 16 Februari 2021, kerajaan telah membenarkan pusat peranginan dan perjudian kasino Resort World Genting (Resort World), Pahang beroperasi semula dengan pematuhan SOP yang ketat.

Melegakan juga apabila kerajaan telah membenarkan aktiviti pelancongan antara negeri ke negeri di bawah Perintah Kawalan Pergerakan Pemulihan (PKPP) melalui agensi pelancongan yang berdaftar bermula pada 9 Mac lalu.

Namun, kelonggaran ini telah disalahguna oleh pihak Resort World Genting. Terbaharu, rombongan bas dari Alor Setar, Kedah ke pusat peranginan Resort World Genting, Pahang pada pertengahan April lalu telah mencetuskan kluster COVID-19 setelah didapati ada peserta rombongan yang positif virus ini.

Menurut Pengerusi Jawatankuasa Kesihatan dan Kerajaan Tempatan negeri Kedah, Mohd Hayati Othman berkata, terdapat peserta rombongan yang disahkan positif COVID-19 pada 30 April lalu setelah menaiki bas pelancongan secara beramai-ramai menuju ke pusat peranginan tersebut.

“Rata-rata mereka yang positif COVID-19 ini merupakan penduduk Taman Lengkuas, Simpang Empat. Jadi, kes positif berkenaan diletak di bawah Kluster Dah Lengkuas.

“Selepas pulang, ada peserta rombongan yang melakukan saringan COVID-19 dan pada peringkat awal seramai tujuh individu telah positif. Ini menyebabkan usaha mengesan kontak rapat terus dilakukan,” katanya kepada Harian Metro.

Setakat 7 Mei lalu, seramai 16 individu disahkan positif COVID-19 selepas ujian saringan dilakukan ke atas 28 peserta rombongan tersebut.

Dalam pada itu, seorang pengguna Facebook bernama Khai Beng Tan mendakwa pihak Resort Genting World telah menawarkan pakej percutian ulang-alik, tempat tinggal, dan makan secara percuma asalkan pengunjung yang datang ke situ diwajibkan bermain kasino sekurang-kurangnya RM200, memetik untaian ciapan oleh pengguna Twitter @NikitaNikAziz.

‘Kenapa Alor Star kena COVID kuat kuat sekarang, dan majoritinya orang Cina? Genting Resorts bagi trip pergi-balik percuma, tempat tinggal dan makanan percuma, tapi wajib berjudi sekurang-kurangnya RM200 kat kasino. Jadi, ramai orang Cina pun pergilah … pic.twitter.com/nR2T6PLsUs

— Nikita AWATNI (@NikitaNikAziz) May 18, 2021

“Ramai orang Cina yang pergi dan ini merupakan sebab mengapa majoriti bangsa Cina yang kena COVID di Alor Setar.

“Daripada empat bas, tiga bas penuh semuanya kena COVID dan tersebar pada ahli keluarga, di pasar dan semua tempat.

“Kita tuduh Melayu pergi pasar malam cetus kluster tetapi kita sendiri yang berhimpit-himpit dalam bas sekurang-kurangnya 13 jam hanya sebab mahu berjudi, malulah Cina,” jelas Khai Beng Tan menerusi tangkapan layar yang dikongsikan oleh @NikitaNikAziz.

Berikutan kisah ini mulai tular, ia menjadi persoalan daripada kalangan netizen selepas mereka membandingkan sekiranya dahulu Kluster Pehimpunan Sri Petaling boleh dinamakan, kenapa dalam kes ini pihak berkuasa tempatan tidak melabelkan sebagai Kluster Judi Genting?

Tahukah anda dulu-dulu boleh letak nama Kluster Perhimpunan Sri Petaling kenapa sekarang tak boleh letak nama Kluster Judi Genting untuk orang yang main judi.

Takut orang tau ke Genting boleh buka time PKP? pic.twitter.com/4esGdDGpkU

— Fakta Bukan Auta (@FaktaBukanAuta) May 18, 2021

Namun, apa yang pasti perkara ini telah mencetuskan kemarahan rakyat. Bukan menuduh atau memfitnah tetapi pihak kerajaan sepertinya tidak telus mendedahkan Kluster COVID-19.

Begitu juga pihak pengurusan pusat kasino tersebut yang nampak seperti mahu menjaga imej dan nama baik Resort World Genting dengan menutup cerita mengenai kes jangkitan COVID-19 yang menular melibatkan rombongan bas dari Alor Setar yang datang ke situ untuk berjudi.

Setakat hari ini kes COVID-19 di Malaysia mencatatkan rekod paling tinggi iaitu 6,075 kes. Anda boleh membacanya menerusi pautan di bawah.

Rekod Tertinggi Sepanjang Pandemik, Malaysia Catat 6,075 Kes COVID-19 Pada Hari Ini

Sorok Selipar Dan Solat Dalam Gelap, Jemaah Surau Di Kelantan Punca Kluster Pauh Lima?

Kerajaan Benarkan Kasino Genting Highland Beroperasi, Magnum 4D Tawar Hadiah Bernilai RM16 Juta


Lelaki Ini Dedah ‘Scam’ Visa Perlindungan Australia Untuk Membenarkan Imigran Bekerja

Semalam, kecoh dibincangkan di media Australia mengenai isu scam visa perlindungan yang ditawarkan kepada imigran terutamanya warga Malaysia yang berhijrah ke negara tersebut untuk bekerja.

Maklumat ini dikongsikan sendiri oleh seorang rakyat Malaysia yang dikenali sebagai Nazuan Apis yang sudah bekerja di negara itu semenjak tahun 2016 dengan visa bekerja 3 bulan.

Menurut Nazuan, beliau dan 15 orang rakan serumahnya ditawarkan visa perlindungan oleh individu warganegara Malaysia yang dipercayai sebagai agen pekerjaan. Mereka hanya dikehendaki untuk membayar AUD100 (~RM288) untuk visa perlindungan.

Visa perlindungan ini dipercayai sebagai permit untuk imigran berada di negara tersebut selama yang mereka mahu dengan syarat visa bekerja yang mereka miliki masih sah. Pemegang visa perlindungan sebenarnya perlulah mematuhi beberapa syarat seperti individu tersebut disahkan sebagai pelarian dan beberapa syarat yang lain.

Mereka kemudian dikehendaki untuk mengisi beberapa borang dan perlu ke balai polis berdekatan untuk mengesahkan dokumen tersebut. Tambahnya lagi, visa perlindungan merupakan perkara biasa untuk rakyat Malaysia yang bekerja di sana.

Nazuan kemudian tetap tinggal di Australia selama setahun dengan niat untuk terus bekerja dan mengumpul lebih banyak pendapatan sebelum mengambil keputusan untuk pulang ke Malaysia untuk menyambut kelahiran anaknya.

Walau bagaimanapun, ketika berada di lapangan terbang, Nazuan terpaksa berhadapan dengan pihak berkuasa dan menceritakan kesemuanya kepada mereka. Beliau sempat diberi peringatan untuk tidak kembali ke negara itu selepas ini.

Bertindak hasil dari maklumat tersebut, kerajaan Malaysia kini sedang bekerjasama dengan pihak berkuasa Australia mengenai isu ini. Berdasarkan rekod, jumlah pemohon visa perlindungan Australia tertinggi ialah dari Malaysia.

Meskipun menerima jumalh pemohon visa perlindungan yang ramai, hanya 0.25% iaitu 168 permohonan diluluskan daripada jumlah keseluruhan permohonan sebanyak 26,247, selebihnya ditolak dan terpaksa dihantar pulang ke negara masing-masing.


Lelaki Ini Dedah ‘Scam’ Yang Sedang Berleluasa Di Tanah Suci

Saya keluar dari hotel agak lewat sikit untuk solat Jumaat, ruang solat di sebelah dalam sudah penuh. Jadi, saya hanya solat di kawasan dataran Masjid Nabawi. Selesai solat Jumaat, jemaah berpusu-pusu keluar. Saya masih duduk di atas sejadah, berzikir dan berdoa.

Apabila jemaah sudah mula bersurai, saya pun bangun. Tiba-tiba saya disapa oleh seorang lelaki berjubah putih dan berjanggut senyum kepada saya. Adakah dia adalah malaikat utusan Tuhan di tempat dan hari yang mulia ini?

Lalu, dia memeluk bahu saya dan bertanya;

Kemudian dia pegang poket jubah saya tanda ingin meminta wang sambil buat cerita sedih.

Saya sudah dapat agak niat jahat dia. Saya pun terus membentak sambil menghalau dia. “Kau kenapa?” (Acah-acah sahaja bagi dia takut)

Apabila dia lihat saya mengamuk, dia pun beredar dan cari mangsa lain. Saya perhati dari jauh, dia pergi kepada orang melayu lain. Sama ada warga Malaysia, Indonesia, Thailand, Singapura ataupun Brunei.

Saya rasa dia tahu orang Melayu ini terlalu baik hati. Kalau pergi dekat orang Arab, memang kena maki. Dia mendekati seorang jemaah Indonesia ini, dia guna modus operandi yang sama seperti mana yang dia buat pada saya tadi.

Mula-mula lelaki itu keluarkan duit seriyal seriyal. Lepas itu, scammer ini ‘pau’ lagi. Dia bagi 5 riyal lagi. Lepas itu, scammer ini terus ambil semua duit kat tangan lelaki itu tanpa rasa bersalah dan terus pergi.

Lelaki tersebut macam blur dan macam terpukau bagi sahaja semua duit dia dalam poket. Mungkin dia rasa orang yang dia bantu itu orang soleh atau sheikh. Bayangkan, kalau dia jumpa 10 orang mangsa setiap hari dan ada yang terpedaya. Jemaah yang datang ini bukan semua orang senang. Menabung bertahun-tahun untuk boleh tunaikan fardhu haji.

Orang seperti ini, memang ada merata-rata. Contoh lain, ada yang jual produk ubat tepi jalan katanya khasiat produk tersebut boleh sembuhkan bermacam penyakit. Kita pun tidak tahu apa kandungan dan ada kelulusan tak produk tu.

Pesanan saya kepada para jemaah haji semua, memang niat kita dan semua jemaah datang tanah suci ni untuk ibadah. Tapi, jangan sangka semua orang di sini malaikat. Selagi namanya manusia pasti ada yang berniat tidak baik dan mengambil kesempatan di atas kebaikan kita. Kalau ada ahli keluarga anda yang sedang mengerjakan haji, tolong berpesan-pesan.

Perkongsian daripada saudara Zabidi Hj Azhar ini pastinya dapat memberikan peringatan kepada anda yang bakal ke sana tidak lama lagi agar tidak menjadi mangsa scammer di sana. Walaupun Mekah adalah tempat suci, tetapi perkara tersebut boleh berlaku berikutan manusia tidak sempurna dan sering melakukan kesalahan.


Peru Hanya Untuk Yang ‘Fit’ Dan 6 Tip Travel Ke Negara Unik Ini

Alhamdulillah, sempena cuti krismas baru-baru ini, saya berkesempatan melawat Peru, sebuah negara terletak di Amerika Selatan bertentangan dengan Lautan Pasifik pada 15-26 Dec 2017.

Sebenarnya, Peru merupakan salah satu negara di dalam bucketlist saya kerana taksubnya saya mengenai sejarah Tamadun Inca (Machu Picchu, salah sebuah dari 7 keajaiban dunia) serta El Dorado (mitos mengenai emas yang dikejar penjajah Sepanyol di pertengahan abad ke 15-16).

Lawatan saya dirancang bersama seorang kawan, juga merupakan warga Peru yang belajar di UK. Beliau rancang A-Z kerana lebih mudah untuk beliau berkomunikasi dalam Bahasa Sepanyol yang merupakan bahasa rasmi negara ini.

Ada juga dalam beberapa hari yang kami travel solo, kerana beliau kaki tegar hiking berbanding saya yang lebih minat melawat tempat-tempat bersejarah.

1. Pastikan anda melaporkan kehadiran anda di pejabat kedutaan Malaysia di Lima.

Hantar emel je untuk mengesahkan lawatan. Just in case anything bad happen. Boleh rujuk website kementerian luar negara. Rakyat Malaysia tak perlu visa.

2. PERU IS NOT MEANT FOR UNFIT PEOPLE. SERIOUSLY!

Peru terletak di banjaran Andes, permukaan bumi yang bergunung-ganang menyebabkan kita perlu lebih banyak mendaki dari berjalan.

Kalau anda kaki hiking tegar mungkin ini bonus point buat anda, tapi yang kurang fit (macam saya), pastikan kena buat latihan fizikal paling kurang  2-3 bulan sebelum pergi.

Cusco, sebuah bandar pelancongan terletak di kawasan tinggi boleh menyebabkan anda mabuk tinggi (high altitude sickness) akibat kurang lung capacity.

3. Passport pastikan berada di tangan anda 24 jam.

Kebanyakan lawatan kami semuanya diperiksa passport di pintu masuk. Naik bas pun dorang nak tengok passport.

4. Bawa ubat-ubat yang bersesuaian seperti Panadol, ubat mabuk udara atau minyak kapak, minyak panas.

Ubat ada dijual di kebanyakan farmasi, tetapi pilihlah untuk jimat duit.

Masa saya pergi ni, ubat memang tak bawa, jadi kawan saya ni kasi teh daun coca (bahan mentah kokain) untuk hilangkan pening. Terpaksa lah minum kalau tak memang termuntah-muntah.

Tapi jangan bawa balik daun ini. Nanti kena tahan di airport kerana seludup bahan terlarang sebab daun coca dianggap dadah.

Sepanjang hampir 2 minggu saya jadi vegetarian/pescatarian. Bawalah makanan segera.

Bandar Cusco, terletak di pergunungan jadi makanan laut memang mahal kerana penduduk di situ lebih makan daging seperti ayam, alpaca, daging lembu, atau GUINEA PIG (tikus belanda) goreng. Yucks.

Mereka menggunakan ‘soles’. Kebanyakan tempat terima USD atau EURO. Rate boleh semak di XE.com.

Jangan tukar di airport kerana kadar yang rendah, sebaliknya tukar di kedai berlesen di bandar Lima. Kalau tukar USD, pastikan anda bawa note 20 USD atau note 50 USD.

Kalau kasi 10 USD akan kena cas 50 sen. Bab ni pun saya tak berapa faham sebenarnya. Jangan tukar dengan orang persendirian kerana boleh jadi mereka kasi duit palsu terutama di bandar Lima.

Penerbangan saya mengambil masa hampir dua hari dari UK kerana transit yang sangat lama, 40 jam. Dari Manchester-Amsterdam-Panama City-Lima. Hari pertama dan kedua saya di Lima.

Kebetulan hari yang saya pergi banyak pula festival keagamaan dan kebudayaan, jadi saya dapat tengok serta mengenal budaya mereka yang hampir 95% Katolik.

Hari ke 3 saya bertolak ke Bandar Cusco, sebuah bandar perlancongan serta bersejarah bagi penduduk Peru. Ada beberapa cara untuk ke Cusco, tapi saya memilih untuk naik flight (LCP Peru) anggaran 1.5 jam dari Lima.

Sampai je Cusco, terus pening sebab high altitude. Kerana saya tak bawa Panadol, kawan saya suruh saya cuba minum teh coca dan kami meneruskan lawatan serta check in hostel.

Hostel yang kami duduk 6 malam dan harga dia RM200 untuk 6 malam, bilik sorang satu. Murahkan? Hari tersebut juga saya melawat beberapa tempat peninggalan sejarah Inca.

Beli tiket untuk 10 hari lebih kurang RM150 tapi unlimited access untuk tempat-tempat ini. Di sini juga buat pertama kali saya melihat alpaca dan llama. Comel

Hari ke 4 kami bertolak ke Macchu Picchu yang terletak di kawasan Cusco ini. Perjalanan ke MP dari bandar Cusco mengambil masa 3 jam untuk ke stesen keretapi.

Sampai di stesen kereapi, kami ambil keretapi (pre-booked) Inca Rails dan meneruskan perjalanan selama 1 jam 40 min sebelum sampai ke perhentian bas MP.

Kami sampai ke kaki gunung MP dan mendaftar masuk. Kami dapat tour guide yang boleh cakap English jadi tak susahkan kawan saya untuk alih bahasa setiap info  pasal MP.

Disebabkan MP merupakan salah 1 keajaiban dunia, setiap pengunjung berpeluang untuk cop passport mereka dengan stam rasmi MP. Bangga woi. MP sangat cantik. Kami luangkan masa 5 jam untuk ambil gambar serta hiking ke Sun Gate. My first time hiking, hampir pengsan separuh jalan.

Hari ke 5 saya berehat di hostel sebab sakit 1 badan selepas hiking di MP. Hari ke 6, saya travel solo ke Rainbow Mountain. Pada mulanya saya risau sebab tinggi gunung tu 5080 m above sea level dan takut tak larat.

Tapi lepas minum teh coca tiba-tiba rasa lebih bersemangat (jangan tiru aksi ni) jadi saya paksa juga hiking. Sarapan disediakan sebelum hiking. Tour guide baik gila.

Walaupun kita terkedek-kedek naik gunung, dorang guide dari belakang. Saya naik kuda untuk the first flat trail, lepas tu bila hiking memang kena naik sendiri.

Cabarannya bila separuh jalan naik gunung tu rasa sesak nafas, tapi saya teruskan juga walaupun rasa nak mati pun ada. Bila dah sampai atas puncak gunung tu, rasa puas hati sangat.

Siapa sangka overweight girl dan paling pendek dalam kumpulan boleh naik gunung hehe. Pemandangannya very breahtaking ok! Tak rugi tengok gunung macam airkrim Mat Kool.

Cuaca dia atas gunung is di bawah 0 degree, jadi pakai tebal-tebal atau pakai pakaian hiking yang bersesuaian.

Hari ke 6 kami melawat ke tempat-tempat arkeologi tamadun Inca. Sekali lagi kami panjat gunung. Aishh letih semalam pun tak habis.

Hari ke 7 sepatutnya kami ke Humantay Lake, tapi masa tu saya dah mula demam dan disarankan berehat di hostel sebab besok balik UK. Sayang tak pergi sebab dah bayar.

Makanan disediakan ala buffet di restoran ekslusif, tapi sedihnya tak dapat makan sebab tak halal. Terliur betul tengok makanan mereka. Alpaca masak kicap pun ada hehe.

Apa-apa pengalaman pertama kali di Amerika Selatan ini sangat menarik. InsyaAllah saya mungkin akan kembali. Saya merancang nak ke Nazca Lines (boleh rujuk Google) serta ke South Coast of Peru (katanya cantik).

Bagi sesiapa nak tukar angin boleh ke sini dan saya boleh kasi contact number tour guide yang kami guna. Walaupun agak susah nak berkomunikasi disebabkan perbezaan bahasa, tapi service tip top!

Mereka akan pastikan kita selesa sepanjang perjalanan siap kejut bangun pagi lagi pukul 3.30 pagi (sebab kebanyakan lawatan bermula pukul 3 pagi ke atas). Bertabahlah!

Baca lagi: Ini 10 Tip Daripada Kami Setelah 5 Bulan Mengembara Di Amerika Selatan